title: Diyala

text:
Maakunnan väkiluku oli vuoden 1997 väestönlaskennassa 1 135 223. Irakin sodan loppuvaiheessa vuonna 2011 Yhdysvaltain armeija arvioi Diyalan väkiluvuksi 1,65 miljoonaa. Heistä sunneja oli noin 55 %, šiioja 25 %, kurdeja 10 % ja muita (Irakin turkmeenit, kristityt ja jesidit) 10 %. Vuonna 2013 asukkaita arvioitiin olevan 1,13 miljoonaa (3,6 % Irakin väestöstä). Väestöstä noin 74,5 prosenttia asui kaupungeissa ja 25,5 prosenttia maaseudulla.
Kuvernoraatti jakautuu seitsemään piirikuntaan:
Joidenkin tulkintojen mukaan osa pohjoisimmista piirikunnista kuuluu Kurdistanin autonomiseen alueeseen. Kuvernoraatin pääkaupunki on Diyalajoen varrella oleva Baquba (Ba’qūba), joka sijaitsee keskiaikaisen, Persian Khorsanista Bagdadiin johtavan silkkitien osuuden varrella.


title: Diyala

text: Vuoden 2014 aikana, syyskuun alkuun mennessä noin 24 000 erityisesti eri vähemmistöuskontoja edustaneen irakilaisen kerrottiin muuttaneen Diyalan maakunnasta evakkoon jihadistijärjestö Isisin toimenpiteiden ja väkivaltaisuuksien varalta. Turvaa haettiin esimerkiksi Irakin Kurdistanista. Vuoden 2015 huhtikuuhun mennessä Irakin hallituksen joukot, joita tukivat šiiataistelijat ja kurdien peshmergajoukot, onnistuivat häätämään Isisin joukot maakunnasta. Isisillä arvioitiin kuitenkin säilyneen kyky terrori-iskuihin myös eturintaman takaisilla alueilla Diyalan maakunnassa.


title: Apple Music

text: Apple Music on Applen 8. kesäkuuta 2015 julkaisema musiikin suoratoistopalvelu. Se julkaistiin kilpailijaksi Spotifylle ja muille musiikin suoratoistopalveluille. Apple Musicilla on noin 17 miljoonaa käyttäjää.


title: Apple Music

text: Vaikka Applea on pidetty iPodien ja iTunesin myötä digitaalisen musiikin edelläkävijänä, sillä ei ollut omaa musiikin suoratoistopalvelua ennen Apple Musicin julkaisua. Kun Apple halusi päästää mukaan musiikin suoratoistopalvelubisnekseen, se alkoi kehittää Apple Musicia ostamansa Beats Musicin pohjalta. Apple esitteli 8. kesäkuuta 2015 "Worldwide Developers’ Conference 2015" -kehittäjätapahtumassa Apple Music -palvelunsa, jossa oli julkaisuhetkellä yli 30 miljoonaa musiikkikappaletta. Palvelu aloitti toimintansa 30. kesäkuuta. Se on tulossa saataville yli sataan maahan. Apple on asettanut Apple Musicin käyttäjätavoitteeksi 100 miljoonaa maksavaa käyttäjää, mikä on todella paljon kilpailevan Spotifyn 15 miljoonaan maksavaan käyttäjään verrattuna. Tavoitteen saavuttamiseksi Apple on mainostanut Apple Musicia ahkerasti ja integroinut palvelun iOS-laitteisiin ja Mac-tietokoneisiin. Apple sulki Beats Musicin oman palvelunsa tieltä 30. marraskuuta 2015. Apple on suunnitellut julkaisevansa Apple Musicin kautta televisiosarjoja ja mahdollisesti myös elokuvia. Apple Musicin kautta on tarkoitus julkaista aiemmin "The Late Late Show'n" yhteydessä esitettyä "Carpool Karaokea" ja Applen omaa "Vital Signs" -sarjaa.


title: Apple Music

text: Apple Musicin käyttö aloitetaan syöttämällä omia suosikkigenrejä ja -yhtyeitä palveluun, minkä perusteella se mukauttaa suosituksia ja alkaa tarjota soittolistoja. Palvelun suositukset perustuvat kuuntelutapoihin ja tykkäyksiin. Apple Musicissa oli alun perin viisi eri alavalikkoa: Sinulle, Uutta, Radio, Connect ja Musiikki. Vuonna 2016 julkaistun iOS 10 -käyttöjärjestelmän myötä Apple Musicin ulkoasu uudistui. Ulkoasupäivitys julkaistiin Androidille huhtikuussa 2017.


title: Apple Music

text: Beats 1 on Apple Musicin radiokanava, joka sisältää musiikkia ja haastatteluja. Radiota on mainostettu ympärivuorokautisena, mutta puolet vuorokaudesta lähetetään uusintoja. Beats 1 ei käytä kappaleiden valitsemiseen tietokonealgoritmeja, vaan kappaleet valitaan käsin. Beats 1 -studiot sijaitsevat Los Angelesissa, New Yorkissa ja Lontoossa.


title: Apple Music

text: Apple Music toisti musiikkia aluksi 256 kbps:n bittivirralla, mikä tarkoitti Spotifyä ja Rdiota heikompaa laatua. Vuonna 2016 julkaistun päivityksen myötä musiikkia voi toistaa CD-laatuisena.


title: Apple Music

text: Connectissa artistit voivat jakaa kuvia, videoita tai uusia kappaleitaan ja kuuntelijat voivat seurata, kommentoida ja jakaa artistien päivityksiä. Connect on heikosti menestyneen ja lakkautetun iTunes Pingin seuraaja.


title: Apple Music

text: Toisin kuin Spotify, Apple Music ei tarjoa käyttäjilleen lainkaan mainosrahoitteista ilmaisversiota. Ainoat tilausvaihtoehdot ovat 9,99 euroa maksava yksittäisjäsenyys ja korkeintaan kuudelle käyttäjälle tarkoitettu 14,99 euron hintainen perhejäsenyys, joka vaatii iCloud-perhejaon palvelua käyttävien käyttäjien kesken. Yliopistossa ja korkeakouluissa opiskeleville on joissakin maissa tarjolla myös opiskelijajäsenyys, joka on normaalia yksittäisjäsenyyttä halvempi. Käyttäjän oikeus opiskelijajäsenyyteen varmennetaan UNiDAYS-järjestelmällä. Ilman jäsenyyttä Apple ID:llä voi kuunnella Beats 1 -radiota ja valmiita mainosrahoitteisia soittolistoja. Androidilla kuunteleminen vaatii maksullisen tilin, eikä ilmaiskuuntelu Apple ID:n avulla onnistu. Apple Music tarjoaa tilauksen aluksi kolmen kuukauden ilmaisen kokeilujakson, joka jatkuu ilman irtisanomista automaattisesti. Alla oleva taulukko kuvaa Apple Musicin eri tilaustapojen hinnoittelua.


title: Apple Music

text: Apple Music -ohjelma on saatavilla OS X:lle ja Windowsille. Mobiililaitteista Apple Music on saatavilla iPhonelle, iPod Touchille, iPadille ja Android-laitteille. Palvelun käyttäjämäärän maksimoimiseksi se ladattiin käyttöjärjestelmäpäivitysten myötä kaikkiin iOS-laitteisiin ja Mac-tietokoneisiin. Lisäksi Apple Music on saatavilla Apple Watchille sekä Apple TV:lle. Apple on ilmoittanut myös CarPlay-sovelluksen olevan tulossa.


title: Apple Music

text: Apple Music on saanut vaihtelevia arvosteluja. Sitä on pidetty monipuolisena, mutta käyttöliittymältään liian sekavana. Jotkut arvostelijat ovat myös moittineet soittolistojen lyhyyttä ja palvelun keskeneräisyyttä. Ylen Kuningaskuluttajan arviossa Apple Music sai kiitosta uuden musiikin esille nostamisesta ja virkistävistä soittolistoista, mutta sitä kritisoitiin soittolistojen luomisen vaikeudesta.


title: Apple Music

text: Applen mukaan elokuun 2015 alussa 11 miljoonaa iOS-käyttäjää oli ottanut Apple Musicin käyttöönsä. Heistä 6,5 miljoonaa jatkoi palvelun tilausta ilmaisen kokeilujakson loputtua.


title: Apple Music

text: Beats 1 -radiota on moitittu kappaleiden valitsemisesta käsin, koska tällöin radioon päätyy vain joidenkin ihmisten lempimusiikki. Monissa muissa suoratoistopalveluissa käytetäänkin keinoälyä valitsemaan kappaleita radioasemiin. Tämän takia Googlen entinen toimitusjohtaja Eric Schmidt haukkui Apple Musicia elitistiseksi BBC:n keinoälyä koskevassa pääkirjoituksessaan.


title: Apple Music

text: Applen sanotaan painostaneen levy-yhtiöitä jättämään sopimuksensa Spotifyn ilmaisversion kanssa uusimatta ja poistamaan musiikkiaan YouTubesta. Tämä voisi vahingoittaa Spotifyn toimintaa vakavasti, ja internetissä huhuttiinkin useaan otteeseen Spotifyn lopettavansa ilmaisversionsa. Apple joutui painostuksessa käyttämiensä menettelytapojen vuoksi Yhdysvaltain oikeusministeriön ja Euroopan Unionin kilpailuviraston syyniin.


title: Apple Music

text: Apple Musicin käyttäjät saavat tilauksensa aluksi kolmen kuukauden ilmaisen kokeilujakson, jonka ajalta artisteille ei aluksi maksettu rojalteja soitetuista kappaleista. Tämä herätti närää monissa artisteista ja Taylor Swift kirjoitti Applelle aiheesta avoimen kirjeen ja veti "1989"-albuminsa Apple Musicista. Monet brittiläiset indielevy-yhtiöt olivat myös jättäytymässä ulos Apple Musicista. Tämän seurauksena Apple päätti alkaa maksaa artisteille rojalteja myös ilmaiselta kolmen kuukauden kokeilujaksolta ja Swift palautti albuminsa palveluun.


title: Balthasar Russowin Liivinmaan kronikka

text: Liivinmaan kronikka ("Chronica der prouintz Lyfflandt") on virolaisen papin Balthasar Russowin laatima kronikka, joka kuvaa Viron historian tapahtumia 1100-luvulta 1500-luvulle. Russow julkaisi teoksen ensimmäisen kerran vuonna 1578 ja lopulliseen laajuuteensa täydennettynä vuonna 1584. Teoksen alkukieli on keskialasaksa. Siitä on kaksi vironnosta: varhaisempi Kaarel Leetbergin käännös on 1920-luvun alusta, ja Dagmar ja Hermann Stockin käännös ilmestyi 1967. Vaikka kronikkaa ei alun perin kirjoitettu viroksi, se luetaan vironkielisen kirjallisuuden perusteoksiin. Kirjasta on ilmestynyt suomennos vuonna 2004 nimellä "Liivinmaan kronikka: 1584".


title: Balthasar Russowin Liivinmaan kronikka

text: Kronikka kattaa Russowin mukaan noin 400 vuotta, vuodesta 1158 vuoteen 1583. Kronikka alkaa kristinuskon tulosta Liivinmaalle ja kertoo sen jälkeen Liivinmaan valloitusta seuranneesta piispan ja Saksalaisen ritarikunnan eripurasta. Vuonna 1500 saksalaiset saivat voiton venäläisistä, mikä merkitsi lähes puolen vuosisadan mittaista rauhan ja kukoistuksen aikaa Liivinmaalla. Rauha päättyi vuonna 1558, jolloin alkoi 25 vuotta kestänyt Liivinmaan sota. Vuonna 1560 ritarikunta kärsi tappion venäläisille Ernesissä, mikä johti ritarikuntavaltion luhistumiseen ja Liivinmaan alueiden päätymiseen Venäjälle, Puolalle, Tanskalle ja Ruotsille. Kronikka päättyy vuonna 1583 solmittuun rauhaan.


title: Balthasar Russowin Liivinmaan kronikka

text: Russow yhdistelee teoksessaan luettelomaista ja laajempaa kerrontaa. Laajempaa kerrontaa on etenkin Russowin omakohtaisista kokemuksista kertovissa kohdissa. Kronikan kieli oli yksinkertaista ja sitä pystyi lukemaan suhteellisen vaivattomasti. Kronikka oli alun perin kirjoitettu keskialasaksalla, josta yritettiin aikoinaan tehdä Baltian yleiskieltä. Kronikan kirjoitusaikaan se oli kuitenkin jo korvautumassa Baltiassa paremmin ymmärretyllä yläsaksalla.


title: Balthasar Russowin Liivinmaan kronikka

text: Balthasar Russow toimi Tallinnan Pyhän Hengen seurakunnan pappina vuosina 1566–1600 ja kirjoitti kronikan tuona aikana. Tallinnan kaupunginraadin pöytäkirjoista selviää, että Russow teki kronikkaansa kaupunginraadin tietäen. Kaupunginraadilla oli tarve selittää Ruotsin puolelle siirtyminen Baltian valtatyhjiössä. Russowin itsensä mukaan hän kirjoitti kronikkansa, jotta kristinuskon tulo saksalaisten mukana ei unohtuisi ja tulevatkin polvet tietäisivät, miksi Tallinna asettui Ruotsin puolelle.


title: Balthasar Russowin Liivinmaan kronikka

text: Russow pohjasi kronikkansa pääasiassa omiin havaintoihinsa, mutta myös muita lähteitä oli käytössä. Russow ei luettele lähteitään, mutta niitä on jäljitetty vertailemalla käytettyjä sanamuotoja, luetteloita, rakenneyhtäläisyyksiä ja Russowin suoraan lainaamia virkkeitä. Lähteenä käytettiin ainakin Nuorempaa suurmestarikronikkaa ja Vanhempaa Liivinmaan runokronikkaa. Etenkin suurmestarikronikasta on lainattu kohtia sanasta sanaan. Muina lähteinä olivat toimineet myös erilaiset historialliset ja maantieteelliset teokset, kuten esimerkiksi Christianus Bomhoowerin "Eine Schonne Lystorie" ja Matthäus de Miechowin "Sarmatis Monesti". Tiettävästi Russow käytti myös joitakin pelkästään käsikirjoituksina levinneitä teoksia ja muita alkuperäislähteitä.


title: Balthasar Russowin Liivinmaan kronikka

text: Kronikan ensimmäinen painos ilmestyi Rostockissa August Ferherin kirjapainosta vuonna 1578. Painoksessa oli yhteensä 422 sivua. Kirja myi varsin hyvin, sillä Saksassa oltiin kiinnostuneita Venäjän sodan tuoreista uutisista ja tapahtuneista kauheuksista. Varsinkin Pohjois-Saksassa saatiin ensimmäistä kertaa tietää Liivinmaan tapahtumista kirjan avulla. Kirjasta ilmestyikin toinen painos jo samana vuonna. Kuusi vuotta myöhemmin, vuonna 1584 ilmestyi korjailtu painos, johon Russowin mukaan oli lisätty asioita, jotka unohtuivat edellisestä painoksesta tai jotka eivät vielä silloin olleet hänen tiedossaan. Tämä versio oli 542 sivua pitkä. Siitä oli pyritty myös tekemään tietokirjamaisempi, sillä siitä oli poistettu ensimmäisen painoksen lopussa olleet Russowin pohdiskelut talonpoikien asemasta.


title: Balthasar Russowin Liivinmaan kronikka

text: Russowin kirja sai pääasiassa hyvän vastaanoton, mutta hänen Baltian ylimystöä kohtaan suunnattu arvostelunsa poiki myös vihamiehiä. Heistä merkittävimmät olivat Elert Kruse, Heinrich von Tiesenhausen ja Tönnis Maydell, jotka kaikki kuuluivat Russowin arvostelemaan ryhmään. Kruse ja von Tiesenhausen kirjoittivat molemmat vastateoksen Russowin kronikalle, mutta ne julkaistiin vasta vuonna 1816. Tönnis Maydelliltä on säilynyt Russowille osoitettu kirje, jossa hän haukkuu Russowia "paksupäiseksi talonpoikaistolloksi".


title: Heron Quaysin asema

text: Heron Quays on Docklands Light Railwayn asema Canary Wharfissa, Lontoossa, Oyster-vyöhykkeellä 2. Se avattiin 31. elokuuta 1987. Asema on integroitu Lehman Brothersin toimistorakennukseen, ja siitä on suora yhteys Jubilee Placen maanalaiseen ostoskeskukseen.


title: Heron Quaysin asema

text: Asema avattiin 31. elokuuta 1987 osana DLR:n ensimmäistä osaa. Se suljettiin syyskuussa 2001 ja siirrettiin 200 metriä etelään osaksi uudisrakennusta. Uudelle asemalle rakennettiin myös alkuperäisiä pidemmät laiturit. Se avattiin 18. joulukuuta 2002.


title: Matalusjoki

text: Matalusjoki eli Pinsiönjoki on Pirkanmaalla Nokialla 11,5 kilometriä (13 km ) pitkä joki, joka laskee Jokisjärveen sen itäpuolelta noin 5 kilometriä Siuron Siuronkoskesta yläjuoksulle päin. Joki toimii Hämeenkyrön ja Nokian välisenä rajajokena noin 5 kilometrin matkalla. Matalusjoki on Matalusjoen valuma-alueen laskujoki ja se kuuluu Ikaalisten reitin valuma-alueella Mahnalanselän alueeseen, joka laskee Kokemäenjoen vesistössä Kokemäenjoen alueeseen. Koko vesistön laskujoki on Kokemäenjoki, joka purkaa vetensä Selkämereen Eurajoensalmessa Eurajoen kunnassa.


title: Matalusjoki

text: Matalusjoen nimeä käytetään paikallisesti joen alajuoksulla ja Pinsiönjoen nimeä joen yläjuoksulla, joka saavat vetensä Pinsiön pohjoisosista. Nimitys vaihtuu Pertunvaaranojan eli Pertunkorvenojan kohdalla. Toisinaan jokea kutsutaan yhdistelmänimellä Pinsiön-Matalusjoki.


title: Matalusjoki

text: Joen alajuoksun nimitys on peräisin nimistötutkimuksen havaitsemasta perinteisestä joki-järvi-yhteydestä, jossa Matalusjärvi ja Matalusjoki ovat toisiinsa kytköksessä. Matalusjärveä eli Iso-Matalusta ei enää ole, koska se on kuivatettu pelloksi ja suometsäksi. Sen läheisyydessä sijaitseva Pikku-Matalus on sen pienempi kaima, jonka sivuitse joki laskee.


title: Matalusjoki

text: Matalusjoen valuma-alue ulottuu Hämeenkyrön, Nokian ja Ylöjärven alueille. Joki saa alkunsa Ylöjärven puolelta useasta Pinsiönkankaan lähteestä ja Julkunmäen rinteiden juurelta alkavista puroista, jotka kaikki kuuluvat Hämeenkankaan harjujaksoon. Valuma-alueen pinta-ala on 49 km² ja sen järvisyys on 0,88 %.


title: Matalusjoki

text: Joen valuma-aluetta on helpompi kuvailla lähtemällä liikkeelle joen suistosta ja etenemällä kohti latvoja. Joen suu laskee Jokisjärven pohjoisosaan. Nokian ja Hämeenkyrön välinen raja seuraa joen alajuoksun uomaa tai paikoin joen entistä oikaisematonta uomaa Iso-Matalukselle saakka. Tämän jälkeen joki virtaa ainoastaan Nokian puolella lukuun ottamatta latvahaaroja, joista osa saavat alkuunsa Ylöjärven puolelta.


title: Matalusjoki

text: Alajuoksulla on parin kilometrin pituisella osuudella koskia ja joki mutkittelee uurtamassaan notkossa. Pikku-Matalus on pieni järvi, jota joki sivuaa matkallaan alaspäin. Pikku-Matalukseen on johdettu läntisen Heinijärven laskuoja, joka on kaivettu virtaamaan myös Heinilammin läpi. Hieman pohjoisempana sijaitsee Iso-Matalus, joka on kuivatetun järven pohjaa. Joki on kaivettu kulkemaan sen yli suoraa ojaa myöten. Tähän ojaan laskee läntinen Hangaslampi, joka on yhteydessä itäiseen Hangaslampeen. Ylempänä Ala-Pinsiössä jokeen yhtyy oikealta Blummanoja, jonka kautta laskevat Toivasjärven, Korpijärven ja Nuijalammin vedet. Kilometri yläjuoksulle päin jokeen yhtyy oikealta Pertunkorvenoja, joka tuo vettä Hämeenkankaan Julkunmäeltä ja Kivikeskulta asti.


title: Matalusjoki

text: Pinsiössä joen nimi muuttuu Pinsiönjoeksi. Siihen yhtyy täällä eri suunnilta useita ojia. Oikealta siihen yhtyy Okslamminoja, joka tuo Oksilammin kautta tai sen alapuolelta metsä- ja pelto-ojien vesiä lännestä. Yläjuoksulla pehmeään maahan kaivautuneet ojien uomat halkovat Ylä-Pinsiön pelto- ja metsämaita. Täällä sijaitsevat joen lähteet Hämeenkankaan Pinsiön kankaalla. Uomiin yhtyvät myös Iso Lehmijärven, Pikku Lehmijärven ja Vähä-Kaitan laskuojat. Viimeksi mainitut järvet ja niiden latvavedet sijaitsevat Hämeenkyrön puolella.


title: Matalusjoki

text: Koko Pinsiön-Matalusjoki on valtakunnallisessa pienvesi-inventoinnissa luokiteltu arvokkaaksi kohteeksi ja se onkin liitetty Natura 2000 -verkostoon. Joessa elää uhanalainen Jokihelmisimpukkaa eli raakku, jota esiintyy Etelä-Suomessa vain täällä ja Ruonanjoessa. Matalusjoessa sen esiintymisalue on joen alajuoksun kaksi kilometriä pitkä koskiosuus. Jokihelmisimpukka on luonnonsuojelulain 47§ ja luonnonsuojeluasetuksen mukaan erityisesti suojeltava laji. Raakku on hapekkaiden, viileiden, puhtaiden ja riittävästi virtaavien jokien ja purojen simpukka, jota uhkaavat monet esimerkiksi maatalous, pohja- ja pintavesien hyödyntäminen, maa-ainesotto ja haja-asutusten päästöt. Veden happamuutta ilmaiseva pH-luku tulee pysytellä 6-7 välillä. Näiden seikkojen vuoksi Pirkanmaan ympäristökeskus seuraa jokiveden laatua jatkuvasti. Raakku tarvitsee lisääntymisensä toukkavaiheessa isännäksi lohikaloja, sillä toukat kiinnittyvät näiden kiduksiin. Kalojen liikuessa virtauksia ylös ja alas, on simpukalla mahdollisuus itsekin liikkua. Tämän vuoksi Matalusjoessa elävä purotaimen on simpukalle elinehto.


title: Matalusjoki

text: Eri luontotyypeistä on Pinsiön-Matalusjoessa edustettuina pikkujokien ja purojen vesikasvillisuus, monet lähteet ja niiden lähdesuot sekä pohjoiset (boreaaliset) lehdot. Joen alkukohdan lähdelehto kuuluu valtakunnalliseen lehtojensuojeluohjelmaan ja osa alueesta on rauhoitettu yksityiseksi luonnonsuojelualueeksi. Harjunotkelmassa rehottava lehtokorpi ja purossa elävät raakku ja purotaimen ovat suojelun pääkohteita. Joessa elää myös silmälläpidettävä saukko.


title: Matalusjoki

text: Pinsiönjoen vedenlaatu on yläjuoksulla sijaitsevan mittapadon kohdalla hyvä. Vesi on siellä kirkasta ja väritöntä. Veden happipitoisuus on korkea, typpipitoisuus korkeahko ja fosforipitoisuus alhainen. Haja-asutuksesta peräisin olevia ulosteperäisiä bakteereja esiintyy pieninä määrinä myös yläjuoksulla. Alajuoksulla vedenlaatu yläjuoksua merkittävästi heikompi. Vesi on Pinsiönjoessa Rajalan maantiesillan kohdalla väriltään ruskeaa ja sameaa. Veden ravinnetaso on muuttunut korkeaksi ja se vaihtelee sääolosuhteista riippuen. Myös ulosteperäisten bakteerien määrä on korkeampi kuin yläjuoksulla. Alajuoksulla vedenlaatu vaihtelee tyydyttävästä välttävään.


title: Matalusjoki

text: Hämeen TE-keskus on vuonna 2003 määrittänyt Pinsiö-Matalusjoen lohi- ja siikapitoiseksi joeksi, jolloin onkiminen, pilkkiminen ja viehekalastus on kalastuslain mukaisesti kielletty joen koski- ja virtapaikoissa. Joki on välillä ollut laajemminkin kotitarve- ja urheilukalastukselta kiellettyä aluetta. Nykyinen tilanne kannattaa varmistaa kalastukunnalta.


title: Matalusjoki

text: Jokea ja sen sivu-uomia on perattu useaan otteeseen peltojen kuivatustarpeisiin.


title: Miessijoki

text: Miessijoki (pohjoissaameksi "Miessejohka") on Lemmenjoen kansallispuistossa virtaava noin 15 kilometrin pituinen Postijoen sivujoki, joka saa alkunsa Jäkäläpään tunturilla sijaitsevasta pienestä lammesta. Nykyään joki tunnetaan erityisesti kullankaivuusta. Miessijokeen laskevia puroja ovat muun muassa Kaarreoja, Korhosenoja sekä Martin Iskon palon tunturilta alkunsa saava Kivikkopuro, joiden varrelta kaivetaan myös kultaa.


title: Miessijoki

text: Lemmenjoen alueen koneellinen kullankaivuu on nykyään keskittynyt Miessijoelle, jonne kaivajat siirtyivät läheiseltä Morgamojalta. Kultaa on kaivettu Miessijoen latvoilta ja keskiosasta noin kymmenen kilometrin matkalta. Toiminta on aiheuttanut myös kiistoja kullankaivajien ja Metsähallituksen välille, koska kaivuun seurauksena Miessijoen vesi on samentunut. Heinäkuussa 2004 Miessijoelta löydettiin Suomen kaikkien aijoen kolmanneksi suurin kultahippu, jonka paino oli 282 grammaa. Kullan lisäksi Miessijoelta on löydetty myös korundeihin kuuluvia safiireja ja rubiineja.


title: Mario Lemina

text: Mario Lemina (s. 1. syyskuuta 1993 Libreville) on gabonilais-ranskalainen jalkapalloilija, joka edustaa Italian Serie A:ssa pelaavaa Juventusta lainalla Ranskan Ligue 1:n Olympique de Marseillesta. Pelipaikaltaan oikeajalkainen Lemina on puolustava keskikenttäpelaaja. Hän kuuluu myös Gabonin jalkapallomaajoukkueeseen.


title: Mario Lemina

text: Lemina on ranskalaisen FC Lorientin kasvatti. Hän debytoi seuran edustusjoukkueen paidassa Ligue 1:ssä tammikuussa 2013 AS Nancyä vastaan. Kaudella 2012–2013 hän pelasi kymmenessä ottelussa. Syyskuussa 2013 Lemina siirtyi saman sarjan Olympique de Marseillen riveihin. Kaudella 2013-2014 hän debytoi Mestarien liigassa. Marraskuussa 2014 hän teki ammattilaisuransa ensimmäisen maalin Girondins de Bordeaux’ta vastaan. Kaudella 2014–2015 hän pelasi Ligue 1:ssä 23 ottelua tehden kaksi maalia.


title: Mario Lemina

text: Elokuussa 2015 Lemina siirtyi yhden kauden mittaisella lainasopimuksella Italian Serie A:n Juventukseen. Hän debytoi seuran paidassa seuraavassa kuussa Genoa CFC:tä vastaan. Avausmaalinsa hän teki kolmannessa Serie A -ottelussaan, SSC Napolia vastaan.


title: Mario Lemina

text: Lemina on edustanut Ranskaa alle 20- ja alle 21-vuotiaissa. Hän oli mukana voittamassa alle 20-vuotiaiden maailmanmestaruutta vuonna 2013 pelaten turnauksessa neljässä ottelussa. Lemina on kuitenkin sanonut haluavansa edustaa aikuisten maajoukkuetasolla kotimaataan Gabonia. Hän debytoikin Gabonin jalkapallomaajoukkueessa lokakuussa 2015 ystävyysottelussa Tunisiaa vastaan. Lemina onnistui tuossa ottelussa myös maalinteossa.


title: Mario Lemina

text: Ranska


title: HMS Coquette (J350)

text: HMS Coquette (viirinumerot J350 ja M350) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Bowmanville", mutta siitä luovuttiin jo ennen vesillelaskua ja alus siirrettiin Britannialle.


title: HMS Coquette (J350)

text: Alus tilattiin 25. heinäkuuta 1942 Torontosta Kanadasta Toronto Ship Building Companylta nimellä "HMCS Bowmanville". Sen köli laskettiin 9. elokuuta 1943 ja alus laskettiin vesille vielä saman vuoden lopulla 24. marraskuuta. Alus valmistui 13. heinäkuuta 1944.


title: HMS Coquette (J350)

text: Alus aloitti heinäkuussa 1944 valmistajan koeajot, joiden päätyttyä 13. heinäkuuta se luovutettiin laivastolle vastaanottotesteihin. Saman aikaisesti alus sai määräyksen liittyä palvelukseenotettaessa 8. miinanraivaajalaivueeseen. Testien ja varustamisen päätyttyä alus siirtyi elokuussa Britteinsaarille koulutukseen ennen operatiivisten tehtävien aloittamista. Syyskuussa alus oli koulutettavana Forthin alueella Port Edgarissa. Koulutuksen jälkeen alus siirtyi lokakuussa Gibraltarille laivueeseensa raivaamaan läntiselle Välimerelle.


title: HMS Coquette (J350)

text: Marraskuussa alus siirtyi laivueen mukana Maltalle. Laivue sai joulukuussa määräyksen siirtyä Tarantoon, jonne alus siirtyi laivueen mukana. Alus aloitti raivauksen vielä ennen vuoden vaihdetta. Tammikuussa 1945 alus vapautettiin tehtävästä ja se siirtyi Maltalle huoltoon ja korjattavaksi. Alus määrättiin 12. tammikuuta laivueen johtoalukseksi edellisen johtaluksen "HMS Reguluksen" upottua Korfun edustan raivauksessa. Alus oli 16. tammikuuta laivueen mukana Korfulla, jossa raivaus jatkui 2. helmikuuta saakka.


title: HMS Coquette (J350)

text: Korfun raivausten päätyttyä "Coquette" liitettiin väliaikaisesti 12. miinanraivaajalaivueeseen Bariin, jonne alus siirtyi yhdessä "HMS Rowenan" kanssa. Alus palasi laivueeseensa 12. maaliskuuta Tarantossa aloittaen alueen raivaukset. Tehtävän valmistuttua alus lähti laivueineen Maltalle.


title: HMS Coquette (J350)

text: Laivue määrättiin huhtikuussa raivaamaan Italian länsirannikolle yhdessä 8. laivueen kanssa. Alus lähti 20. huhtikuuta Maltalta ja se saapui 22. huhtikuuta Livornoon käytyään Napolissa. Genovan sataman raivausten päätyttyä alus palasi 12. toukokuuta laivueineen Maltalle lepoon ja täydennettäväksi, minkä päätyttyä laivue palasi Livornoon vielä toukokuussa.


title: HMS Coquette (J350)

text: Miinanraivaus Italian länsirannikolla jatkui, kunnes alus lähti operaation päätyttyä laivueensa mukana takaisin Maltalle 26. kesäkuuta. Heinäkuun alus oli Maltalla raivaten alueen miinoituksia. Elokuussa alus sai laivueineen määräyksen siirtyä Kaukoitään Hong Kongiin. Alus lähti laivueineen Maltalta 25. elokuuta kohti Hong Kongia.


title: HMS Coquette (J350)

text: Alus oli laivueineen Brittiläisen Tyynenmeren laivaston lokakuusta 1945 alkaen raivaten Hong Kongin ja Singaporen rannikoilla aina alkuvuoteen 1946 saakka. Alus siirrettiin laivueineen Välimerelle, jossa se Bizertaa tukikohtana pitäen raivasi maaliskuusta alkaen Pohjois-Afrikan rannikolla, kunnes se määrättiin palaamaan Britteinsaarille elokuussa. Britteinsaarilla laivue lakkautettiin, jolloin "Coquette" poistettiin palveluksesta ja se siirrettiin reserviin.


title: HMS Coquette (J350)

text: Alus makasi ankkurissa Harwichissa, kunnes se palautettiin palvelukseen huhtikuussa 1951 kalastuksenvalvontalaivueeseen. Marraskuussa 1956 alus poistettiin jälleen palveluksesta ja se siirrettiin reserviin. Alus sijoitettiin poistolistalle vuonna 1958. Alus myytiin vielä samana vuonna Metal Industriesille romutettavaksi. Alus saapui hinattuna 26. toukokuuta 1958 Rosythiin romutettavaksi.


title: HMS Coquette (J350)

text: Aluksen päällikköinä olivat:


title: HMS Courier (J349)

text: HMS Courier (viirinumerot J349 ja M49) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Arnprior", mutta siitä luovuttiin jo ennen vesillelaskua ja alus siirrettiin Britannialle.


title: HMS Courier (J349)

text: Alus tilattiin Torontosta Kanadasta Toronto Ship Building Companylta nimellä "HMCS Arnprior". Sen köli laskettiin 7. syyskuuta 1943 ja alus laskettiin vesille vielä saman vuoden lopulla 22. joulukuuta. Alus valmistui 31. elokuuta 1944.


title: HMS Courier (J349)

text: Alus romutettiin 1959 Llanellissa.


title: Ulf Kristersson

text: Ulf Hjalmar Kristersson (s. 29. joulukuuta 1963 Lund) on ruotsalainen poliitikko ja Maltillisen kokoomuksen puheenjohtaja. Kristersson toimi Ruotsin sosiaalivakuutusministerinä vuosina 2010–2014, minkä jälkeen hänet valittiin puolueensa talouspoliittiseksi edustajaksi. Kristersson sai 2. lokakuuta 2018 tehtäväksi hallituksen muodostamisen.


title: Ulf Kristersson

text: Kristersson kasvoi Eskilstunan lähistöllä Torshällassa. Lukion jälkeen hän opiskeli kansantaloustiedettä Uppsalan yliopistossa suorittaen "civilekonom" -tutkinnon. Kristersson toimi Moderata Ungdomsförbundetin puheenjohtajana vuosina 1989–1992.


title: Ulf Kristersson

text: Maltillisen kokoomuksen nimitysvaliokunta ehdotti yksimielisesti Kristerssonia puolueen puheenjohtajaksi Anna Kinberg Batran ilmoitettua jättävänsä puheenjohtajan tehtävän elokuussa 2017. Kristerssonin valinta puheenjohtajaksi vahvistettiin lokakuun alussa järjestetyssä puoluekokouksessa.


title: HMS Felicity

text: HMS Felicity (viirinumero J369) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Coppercliff", mutta siitä luovuttiin jo ennen vesillelaskua ja alus siirrettiin Britannialle.


title: HMS Felicity

text: Alus tilattiin Torontosta Kanadasta Toronto Ship Building Companylta nimellä "HMCS Coppercliff". Sen köli laskettiin 22. syyskuuta 1943 ja alus laskettiin vesille 9. tammikuuta 1944. Alus valmistui 10. elokuuta.


title: HMS Felicity

text: Alus myytiin 1947 kauppalaivastoon, jolloin se nimettiin "M/S Fairfreeksi". Alus romutettiin 1957 Charlestownissa.


title: HMS Golden Fleece

text: HMS Golden Fleece (viirinumerot J376 ja M376) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Humberstone", mutta siitä luovuttiin jo ennen vesillelaskua ja alus siirrettiin Britannialle.


title: HMS Golden Fleece

text: Alus tilattiin Torontosta Kanadasta Toronto Ship Building Companylta nimellä "HMCS Humberstone". Sen köli laskettiin 25. lokakuuta 1943 ja alus laskettiin vesille 29. helmikuuta 1944. Alus valmistui 29. elokuuta.


title: HMS Golden Fleece

text: Alus romutettiin 1960 Llanellissa.


title: Thiepval

text: Thiepval on kunta Pohjois-Ranskassa Sommen departementissa Picardien alueella. Thiepvalissa on brittiläisten vuonna 1932 pystyttämä muistomerkki ensimmäisessä maailmansodassa Sommen taisteluissa kadonneiden sotilaiden kunniaksi. Tämän 45 metriä korkean kivestä ja tiilestä valmistetun muistomerkin suunnitteli Edwin Lutyens.


title: HMS Friendship (J398)

text: HMS Friendship (viirinumero J398) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM329", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Friendship (J398)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM329". Sen köli laskettiin 22. huhtikuuta 1942 ja alus laskettiin vesille 24. lokakuuta. Alus valmistui 15. syyskuuta 1943.


title: HMS Friendship (J398)

text: Alus palautettiin 1946 Yhdysvaltain laivastolle ja se romutettiin seuraavana vuonna Marylandissä.


title: HMS Gozo (J287)

text: HMS Gozo (viirinumero J287) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM330", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Gozo (J287)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM330". Sen köli laskettiin 5. elokuuta 1942 ja alus laskettiin vesille 27. tammikuuta 1943. Alus valmistui 22. lokakuuta.


title: HMS Gozo (J287)

text: Alus palautettiin 1946 Yhdysvaltain laivastolle.Se myytiin seuraavana vuonna Kreikalle, joka liitti sen laivastoonsa nimellä "Polemistis". Alus upposi maalilaivana 1975.


title: HMS Lightfoot (J288)

text: HMS Lightfoot (viirinumero J288) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM331", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Lightfoot (J288)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM331". Sen köli laskettiin 18. elokuuta 1942 ja alus laskettiin vesille 14. marraskuuta. Alus valmistui 19. lokakuuta.


title: HMS Lightfoot (J288)

text: Alus palautettiin vuonna 1946 Yhdysvaltain laivastolle.Se myytiin seuraavana vuonna Kreikalle, joka liitti sen laivastoonsa nimellä "Navmahos". Alus upposi maalilaivana vuonna 1974.


title: HMS Jaseur (J428)

text: HMS Jaseur (viirinumerot J428 ja M428) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Jaseur (J428)

text: Alus tilattiin Torontosta Kanadasta Toronto Ship Building Companylta. Sen köli laskettiin 17. joulukuuta 1943 ja alus laskettiin vesille 19. huhtikuuta 1944. Alus valmistui 27. lokakuuta.


title: HMS Jaseur (J428)

text: Alus romutettiin 1956 Blythissä.


title: HMS Laertes (J433)

text: HMS Laertes (viirinumerot J433 ja M433) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Laertes (J433)

text: Alus tilattiin Torontosta Kanadasta Toronto Ship Building Companylta. Sen köli laskettiin 20. tammikuuta 1944 ja alus laskettiin vesille 25. maaliskuuta. Alus valmistui 2. maaliskuuta 1945.


title: HMS Laertes (J433)

text: Alus romutettiin 1959 Barrow'ssa.


title: HMS Lioness (J377)

text: HMS Lioness (viirinumerot J377 ja M377) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Petrolia", mutta siitä luovuttiin jo ennen vesillelaskua ja alus siirrettiin Britannialle.


title: HMS Lioness (J377)

text: Alus tilattiin Torontosta Kanadasta Toronto Ship Building Companylta nimellä "HMCS Petrolia". Sen köli laskettiin 10. marraskuuta 1943 ja alus laskettiin vesille 15. maaliskuuta 1944. Alus valmistui 11. joulukuuta.


title: HMS Lioness (J377)

text: Alus romutettiin 1956 Rosythissä.


title: Beautiful Day

text: ”Beautiful Day” on irlantilaisen rock-yhtye U2:n kappale. Se on yhtyeen kymmenennen studioalbumin "All That You Can’t Leave Behind" avausraita, ja se julkaistiin albumin ensimmäisenä singlenä 9. lokakuuta 2000. Kappaleen sanoituksen on kirjoittanut yhtyeen laulaja Bono, joka on kertonut sen kertovan ”kaiken menettämisestä, mutta löytävän iloa siitä vähästä, mitä on jäljellä.”


title: Beautiful Day

text: ”Beautiful Day” on yksi U2:n uran menestyneimmistä ja suosituimmista kappaleista, ja se menestyi kansainvälisesti singlenä. Yhdysvalloissa se myi kultaa, ja oli korkeimmillaan Billboard Hot 100 -singlelistan sijalla 21. Listaykköseksi se nousi yhteensä yhdeksässä maassa, muun muassa Britanniassa ja Suomessa. Kappaleesta tuli U2:n uran neljäs Britannian singlelistan ykköseksi yltänyt single. Kappale palkittiin vuonna 2001 vuoden kappaleen, vuoden levytyksen ja parhaan rock-kappaleen Grammy-palkinnon.


title: Beautiful Day

text: U2 on soittanut kappaleen jokaisessa konsertissaan vuoden 2001 Elevation Tour -kiertueestaan lähtien, ja se on kappaleen ”” ohella ainoa jokaisessa konsertissa julkaisustaan lähtien kuultu U2 -kappale.


title: HMS Lysander (J379)

text: HMS Lysander (viirinumerot J379 ja M379) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Hespeler", mutta siitä luovuttiin jo ennen vesillelaskua ja alus siirrettiin Britannialle.


title: HMS Lysander (J379)

text: Alus tilattiin Kanadasta Port Arthur Shipbuilding Companylta nimellä "HMCS Hespeler". Sen köli laskettiin 3. kesäkuuta 1943 ja alus laskettiin vesille 11. marraskuuta. Alus valmistui 21. marraskuuta 1944.


title: HMS Lysander (J379)

text: Alus romutettiin 1957 Blythissä.


title: HMS Mariner (J380)

text: HMS Mariner (viirinumerot J380 ja M380) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Kincardine", mutta siitä luovuttiin jo ennen vesillelaskua ja alus siirrettiin Britannialle.


title: HMS Mariner (J380)

text: Alus tilattiin Kanadasta Port Arthur Shipbuilding Companylta nimellä "HMCS Kincardine". Sen köli laskettiin 26. elokuuta 1943 ja alus laskettiin vesille 9. toukokuuta 1944. Alus valmistui 23. toukokuuta 1945.


title: HMS Mariner (J380)

text: Alus siirrettiin 1958 Burmalle, joka liitti sen laivastoonsa nimellä "Yan Myo Aung". Alus poistettiin palveluksesta 1982.


title: HMS Marmion (J381)

text: HMS Marmion (viirinumerot J381 ja M381) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Orangeville", mutta siitä luovuttiin jo ennen vesillelaskua ja alus siirrettiin Britannialle.


title: HMS Marmion (J381)

text: Alus tilattiin Kanadasta Port Arthur Shipbuilding Companylta nimellä "HMCS Orangeville". Sen köli laskettiin 30. elokuuta 1943 ja alus laskettiin vesille 15. kesäkuuta 1944. Alus valmistui 29. kesäkuuta 1945.


title: HMS Marmion (J381)

text: Alus romutettiin 1959 Dunstonissa.


title: Toini Markkanen

text: Toini Hortensia Markkanen (24. syyskuuta 1915 – 20. joulukuuta 2004) oli suomalainen itseoppinut Varkaudessa asunut taidemaalari joka oli tunnettu itse kehittämästään silkkimaalaustekniikasta.


title: Toini Markkanen

text: Markkasen vanhemmat olivat kupariseppä Armas Markkanen (1881–1960) ja Armi o.s. Laukkanen (1885–1952). Markkasen perhe asui Varkauden Lehtoniemessä jossa heillä oli myös puutarha ja kanala. Toini Markkanen esiintyi vuodesta 1933 alkaen laulajana juhlissa sekä Varkauden teatterissa esitetyissä wieniläisopereteissa. Hän voitti 1936 Kuopion laulukilpailun mutta joutui jo seuraavana vuonna lopettamaan laulajan uransa menetettyään äänensä Mikkelin laulukilpailuissa. Markkanen oli 35 vuoden ajan liike-alalla vuosina 1934–1969 toimien viimeksi Varkauden E-Centrumin tavaratalon jalkineosaston myymälänhoitajana.


title: Toini Markkanen

text: Markkanen aloitti taiteilijauransa varsinaisesti 1954 alettuaan harrastaa keramiikkaa ja posliinimaalausta Varkauden työväenopistossa. Hän kehitti omaperäisen silkkimaalaustekniikan jota hän käytti sitten maalauksissaan. Eläkkeelle jäätyään Markkanen ryhtyi päätoimiseksi taiteilijaksi. Hän rakennutti yhdessä sisarensa kanssa vuonna 1972 Varkauden Ruokojärvelle Niittypurontielle "Korpigalleriaksi" kutsutun yhdistetyn asuintalon, ateljeen ja näyttelytilan. Ensimmäisen yksityisnäyttelynsä hän piti 1964 Galleria Pinxissä Helsingissä ja Kuopion kaupungintalolla. Markkanen julkaisi vuonna 2002 omaelämäkertansa "Korpigallerian Hortensia : taiteilija Toini Markkasen elämänkerta" (Fenix-kustannus, Espoo 2002).


title: Toini Markkanen

text: Toini Markkasen syntymän 100-vuotisjuhlanäyttely järjestettiin syksyllä 2015 Varkauden taidemuseossa.


title: HMS Mary Rose (J360)

text: HMS Mary Rose (viirinumerot J360 ja M360) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Toronto", mutta siitä luovuttiin jo ennen vesillelaskua ja alus siirrettiin Britannialle.


title: HMS Mary Rose (J360)

text: Alus tilattiin Torontosta Kanadasta Toronto Ship Building Companylta nimellä "HMCS Toronto". Sen köli laskettiin 25. helmikuuta 1943 ja alus laskettiin vesille 5. elokuuta. Alus valmistui 24. huhtikuuta 1944.


title: HMS Mary Rose (J360)

text: Alus romutettiin 1957 Gatesheadissä.


title: HMS Moon (J329)

text: HMS Moon (viirinumerot J329 ja M329) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Mimico", mutta siitä luovuttiin jo ennen vesillelaskua ja alus siirrettiin Britannialle.


title: HMS Moon (J329)

text: Alus tilattiin Torontosta Kanadasta Toronto Ship Building Companylta nimellä "HMCS Mimico". Sen köli laskettiin 23. maaliskuuta 1943 ja alus laskettiin vesille 2. syyskuuta. Alus valmistui 6. heinäkuuta 1944.


title: HMS Moon (J329)

text: Alus romutettiin 1957 Gatesheadissä.


title: HMS Melita (J289)

text: HMS Melita (viirinumerot J289 ja M289) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM332", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Melita (J289)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM332". Sen köli laskettiin 2. syyskuuta 1942 ja alus laskettiin vesille 8. joulukuuta. Alus valmistui 20. joulukuuta 1943.


title: HMS Melita (J289)

text: Alus romutettiin 1959 Llianellissä.


title: HMS Maenad (J435)

text: HMS Maenad (viirinumerot J435 ja M345) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Maenad (J435)

text: Alus tilattiin Torontosta Kanadasta Toronto Ship Building Companylta. Sen köli laskettiin 1. maaliskuuta 1944 ja alus laskettiin vesille 8. kesäkuuta. Alus valmistui vielä saman vuoden lopulla 16. marraskuuta.


title: HMS Maenad (J435)

text: Alus romutettiin 1957 Graysissä.


title: HMS Magicienne (J436)

text: HMS Magicienne (viirinumerot J436 ja M436) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Magicienne (J436)

text: Alus tilattiin Torontosta Kanadasta Toronto Ship Building Companylta. Sen köli laskettiin 19. helmikuuta 1944 ja alus laskettiin vesille 24. kesäkuuta. Alus valmistui 11. toukokuuta 1945.


title: HMS Magicienne (J436)

text: Alus romutettiin 1956 Newportissa.


title: HMS Mameluke (J437)

text: HMS Mameluke (viirinumero J437) oli Britannian kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Mameluke (J437)

text: Alus tilattiin Torontosta Kanadasta Toronto Ship Building Companylta ja sen köli laskettiin 16. maaliskuuta 1944. Alus laskettiin vesille 19. heinäkuuta ja se valmistui 19. maaliskuuta 1945.


title: HMS Mameluke (J437)

text: Alus romutettiin 1950 Middlesboroughissa.


title: HMS Mandate (J438)

text: HMS Mandate (viirinumerot J438 ja M438) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Mandate (J438)

text: Alus tilattiin Torontosta Kanadasta Toronto Ship Building Companylta. Sen köli laskettiin 1. huhtikuuta 1944 ja alus laskettiin vesille 9. elokuuta. Alus valmistui 22. maaliskuuta 1945.


title: HMS Mandate (J438)

text: Alus romutettiin 1957 Charlestownissa.


title: HMS Marvel (J443)

text: HMS Marvel (viirinumerot J443 ja M443) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Marvel (J443)

text: Alus tilattiin Torontosta Kanadasta Toronto Ship Building Companylta. Sen köli laskettiin 19. huhtikuuta 1944 ja alus laskettiin vesille 30. elokuuta. Alus valmistui 2. huhtikuuta 1945.


title: HMS Marvel (J443)

text: Alus romutettiin vuonna 1958 Charlestownissa.


title: HMS Michael (J444)

text: HMS Michael (viirinumerot J444 ja M444) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Michael (J444)

text: Alus tilattiin Torontosta Kanadasta Toronto Ship Building Companylta. Sen köli laskettiin 25. toukokuuta 1944 ja alus laskettiin vesille 20. syyskuuta. Alus valmistui 21. toukokuuta 1945.


title: HMS Michael (J444)

text: Alus romutettiin 1956 Bo’nessissa.


title: HMS Minstrel (J445)

text: HMS Minstrel (viirinumerot J445) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Minstrel (J445)

text: Alus tilattiin Torontosta Kanadasta Toronto Ship Building Companylta. Sen köli laskettiin 27. kesäkuuta 1944 ja alus laskettiin vesille 5. lokakuuta. Alus valmistui 9. kesäkuuta 1945.


title: HMS Minstrel (J445)

text: Alus siirrettiin vuonna 1947 Thaimaalle, joka liitti sen laivastoonsa nimellä "Phosamton". Vuodesta 1983 alkaen alus ei ollut enää operatiivisissa tehtävissä ja vuodesta 1990 alkaen alus oli koululaivana.


title: South Quayn asema

text: South Quay on Docklands Light Railwayn asema Canary Wharfissa, Lontoossa, Oyster-vyöhykkeellä 2. Se avattiin 31. elokuuta 1987.


title: South Quayn asema

text: Vuonna 1996 aseman lähellä tehtiin pommi-isku, jossa kuoli kaksi ihmistä ja loukkaantui yli 30. Asema kärsi iskussa pahoja vaurioita.


title: South Quayn asema

text: Asema avattiin 31. elokuuta 1987 osana DLR:n ensimmäistä osaa. Sen laiturit olivat aluksi yhden vaunun mittaiset, mutta niitä pidennettiin myöhemmin kahden vaunun mittaisiksi. Laiturien pidentäminen kolmen vaunun mittaisiksi ei onnistunut, koska radassa oli aseman molemmilla puolilla tiukka mutka. Niinpä DLR päätti sulkea vanhan aseman ja rakentaa uuden 125 metriä itään. Vanha asema suljettiin 23. lokakuuta 2009 ja uusi avattiin 26. lokakuuta. Saman vuoden joulukuussa asemalla paljastettiin vuoden 1996 pommi-iskun uhrien muistolaatta.


title: Tanskan kansankäräjävaalit 2015

text: Tanskassa järjestettiin kansankäräjävaalit 18. kesäkuuta 2015. Vaaleissa valittiin kansankäräjien 179 jäsentä.


title: Tanskan kansankäräjävaalit 2015

text: Pääministeri Helle Thorning-Schmidtin johtama Sosiaalidemokraattinen puolue nousi suurimmaksi puolueeksi saaden kansankäräjille 47 paikkaa. Samalla kuitenkin viiden vasemmistopuolueen blokki menetti enemmistönsä kansankäräjillä neljän oikeistopuolueen blokille. Oikeistoblokin sisällä Tanskan kansanpuolue voitti Venstren ja siitä tuli Tanskan toiseksi suurin puolue.


title: Tanskan kansankäräjävaalit 2015

text: Vaalien jälkeen Venstren puheenjohtaja Lars Løkke Rasmussen nimitettiin pääministeriksi 28. kesäkuuta. Hän muodosti vähemmistöhallituksen, jossa on pelkästään Venstren ministereitä, ja jota muut oikeistopuolueet tukevat.


title: Tanskan kansankäräjävaalit 2015

text: Vaalien tulokset: http://www.dst.dk/valg/Valg1487635/valgopg/valgopgHL.htm


title: Tanskan kansankäräjävaalit 2015

text: Hallituksen muodostaminen: http://www.hs.fi/ulkomaat/a1435295838991


title: Sai Yokin kansallispuisto

text: Sai Yokin kansallispuisto () on kansallispuisto Kanchanaburin provinssissa Thaimaassa. Suojelualue sijaitsee noin 100 kilometriä provinssin pääkaupungista, Kanchanaburista. Puisto perustettiin vuonna 1980 ja sen pinta-ala on 500 neliökilometriä. Alueella elää muun muassa uhanalainen siankuonolepakko, joka on yksi maailman pienimmistä nisäkkäistä. Alueella on tavattu myös yli kymmenen muuta lepakkolajia ja 141 lintulajia.


title: Harry Nordén

text: Harry Valdemar Nordén (s. 23. heinäkuuta 1933 Jomala, Ahvenanmaa – 6. huhtikuuta 2011 Kirkkonummi)) oli suomalainen tekniikantutkija ja professori. Hän oli vuodesta 1968 Teknillisen korkeakoulun kemian laitetekniikan professori. Hän tutki kemian laitetekniikan kehittämistä. Hän jäi eläkkeelle 1998.


title: Nordenskiöld-samfundet i Finland

text: Nordenskiöld-samfundet i Finland on 1939 perustettu seura, jonka tehtävänä on edistää saaristoa koskevaa maantieteellistä, luonnontietellista ja kulttuurihistoriallista tutkimusta.


title: Doi Inthanon

text: Doi Inthanon () on Thaimaan korkein vuori. Se sijaitsee Doi Inthanonin kansallispuistossa Chiang Main provinssissa maan luoteisosassa. Vuoren korkeus on 2 565 metriä.


title: Postijoki

text: Postijoki (pohjoissaameksi "Boastajohka") on Lemmenjoen kansallispuistossa virtaava noin 28 kilometrin pituinen Vaskojoen sivujoki, joka saa alkunsa Sänkivaarantyven ja Naukusselän tuntureilta. Sen sivujokia ovat muun muassa Geresája, Vasarovanoja sekä kullankaivuustaan tunnettu Miessijoki. Postijoen latvalla sijaitsee Metsähallituksen ylläpitämä autiotupa.


title: Kyle Shiloh

text: Kyle Shiloh (s. 29. heinäkuuta 1985) on yhdysvaltalainen kilpauransa päättänyt koripalloilija, pelipaikaltaan takamies. Shiloh pelasi yliopiston jälkeen ammattilaisurallaan Ranskassa, Suomessa, Puolassa, Romaniassa ja D-liigassa. Hän päätti pelaajauransa Kouvoissa Suomen mestaruuteen vuonna 2016 ja voitti seurassa myös SM-pronssia vuonna 2010.


title: Kyle Shiloh

text: Shiloh valmistui Nevadan yliopistosta vuonna 2007 ja siirtyi ammattilaiseksi Eurooppaan, suomalaiseen Korisliigassa pelanneeseen Korihaihin, joka eteni kaudella 2007–2008 pudotuspeleihin. Shiloh pelasi runkosarjassa 17,7 pisteen ja 7,1 levypallon ottelukohtaisilla keskiarvoilla. Suomen-kautensa jälkeen Shiloh kävi pelaamassa NBA:n kehityssarjassa. Kaudeksi 2009–2010 hän palasi Korisliigaan, tällä kertaa Kouvoihin, missä hän pelasi runkosarjassa 17,1 pisteen, 5,7 levypallon, 2,1 koriinjohtaneen syötön ja 2,1 pallonriiston keskiarvoilla. Kouvot voitti kauden päätteeksi SM-pronssin. Kouvojen jälkeen Shiloh pelasi kahden vuoden pestit Ranskassa ja Romaniassa.


title: Kyle Shiloh

text: Shiloh'n oli tarkoitus jatkaa Romaniassa kaudella 2015–2016, mutta hänen edustamansa joukkue joutui taloudellisiin vaikeuksiin. Syyskuussa Kouvot ilmoitti Shiloh'n palanneen joukkueeseen. Hän oli sivussa Kouvojen pelaavasta kokoonpanosta 1,5 kuukauden ajan.


title: Kyle Shiloh

text: Keväällä 2016 Shiloh ilmoitti päättävänsä uransa kauden lopussa. Hän siirtyi valmentajaksi Yhdysvaltoihin. Kouvot eteni kauden päätteeksi Korisliigan loppuotteluihin, joissa joukkue kohtasi Tampereen Pyrinnön. Kouvot voitti Pyrinnön 4–1-otteluvoitoin, ja Shiloh päätti pelaajauransa Suomen mestaruuteen. Hän sai kunnian leikata korisukan.


title: Sojuz TMA-15M

text: Sojuz TMA-15M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 23. marraskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-15M

text: Avaruuslennolle osallistuneet toimivat ISS-aseman Retkikunta 42:n täydennysmiehistönä. Alus toimi ISS:n pelastusaluksena kunnes palasi maahan kesäkuussa 2015.


title: Australian krikettimaajoukkue

text: Australian krikettimaajoukkue edustaa Australiaa kriketin maajoukkuekilpailuissa. Sitä hallinnoi Cricket Australia, aiemmalta nimeltään "Australian Cricket Board".


title: Australian krikettimaajoukkue

text: Australia pelasi historian ensimmäisen "test matchin", eli viisipäiväisen maaottelun, Englantia vastaan 1877. Joukkueiden ottelusarjaa alettiin kutsua nimellä "The Ashes" Englannin kärsittyä kotitappion Australialle 1882. Vuoden 2016 loppuun mennessä Australia on voittanut maiden test match -kohtaamisista 140, Englanti 108 ja "tasapeliin" eli käytännössä kesken on jäänyt 93 ottelua. Kaikkiaan Australia on pelannut 796 test matchia, joista se on voittanut 375 ja hävinnyt 213. Kaksi ottelua on päättynyt tasajuoksuihin ja 206 "tasapeliin".


title: Australian krikettimaajoukkue

text: Australialla on positiivinen saldo kaikkia test matcheja pelaavia joukkueita vastaan.Bangladeshia vastaan Australia on voittanut kaikki neljä test matchia, Zimbabwea vastaan kaikki kolme. Sri Lankan se on voittanut 17 kertaa ja hävinnyt neljästi. Uutta-Seelantia vastaan on 31 voittoa ja 8 tappiota, Etelä-Afrikkaa vastaan 51 voittoa, 23 tappiota, Länsi-Intian saaristoa vastaan 58 voittoa, 32 tappiota, Pakistania vastaan 30 voittoa, 14 tappiota ja Intiaa vastaan Australialla on 40 voittoa ja 24 tappiota.


title: Australian krikettimaajoukkue

text: Australia ja Englanti kohtasivat myös historian ensimmäisessä yhden päivän maaottelussa (eli pelimuodossa, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) tammikuussa 1971. Australia on voittanut maiden kohtaamisista 80 ja hävinnyt 51. Kaikkiaan Australia on vuoden 2016 loppuun mennessä pelannut 891 yhden päivän maaottelua, joista se on voittanut 550 ja hävinnyt 300. Otteluista yhdeksän on päättynyt tasajuoksuihin ja 32 ilman ratkaisua.


title: Australian krikettimaajoukkue

text: Australia on voittanut suurimman osan yhden päivän maaotteluistaan jokaista vastustajaansa vastaan. Tasaisinta on ollut Etelä-Afrikkaa (47 voittoa, 45 tappiota) ja Länsi-Intian saaristoa (73 voittoa, 60 häviötä) vastaan.


title: Australian krikettimaajoukkue

text: Australia on voittanut yhden päivän pelimuodolla käytävät maailmanmestaruuskilpailut viisi kertaa. Se voitti 1987 loppuottelussa Englannin seitsemällä juoksulla. Vuoden 1999 finaalissa Australia ohitti Pakistanin juoksumäärän 132, kun Australialla olisi ollut vielä kahdeksan lyöjäparia ja 179 lyöntiä jäljellä. MM-kilpailuissa 2003 Australia voitti loppuottelussa Intian 125 juoksulla ja 2007 Sri Lankan 53 juoksulla. Vuoden 2015 loppuottelussa Australia ohitti Uuden-Seelannin tuloksen, kun Australialla olisi ollut käytettävissä vielä seitsemän lyöjäparia ja 101 lyöntiä. MM-hopeaa Australia on saavuttanut 1975, jolloin se hävisi loppuottelussa Länsi-Intian saaristolle 17 juoksulla, ja 1996, jolloin Sri Lanka ohitti Australian tuloksen 241, kun heillä olisi ollut vielä seitsemän lyöjäparia ja 22 lyöntiä jäljellä.


title: Australian krikettimaajoukkue

text: Australia pelasi historian ensimmäisessä "Twenty20" -pelimuodon maaottelussa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Uutta-Seelantia vastaan 2005. Se on pelannut vuoden 2016 loppuun mennessä kaikkiaan 90 maaottelua. Ratkaisuun päättyneistä otteluista se on voittanut 46 ja hävinnyt 41. Tässä pelimuodossa Australian maaottelutilasto on positiivinen Bangladeshia, Irlantia, Uutta-Seelantia, Etelä-Afrikkaa ja Englantia vastaan.


title: Australian krikettimaajoukkue

text: ICC World Twenty20 -turnauksessa Australia sijoittui toiseksi 2010 sekä kolmanneksi 2007 ja 2012.


title: Australian krikettimaajoukkue

text: Ricky Ponting on lyönyt Australian pelaajista eniten juoksuja sekä test matcheissa, 13 378, että yksipäiväisissä maaotteluissa, 13 589. Test matcheissa on Australian pelaajista vastustajia eniten "polttanut" Shane Waugh, 708. Yhden päivän maaotteluissa ovat sekä Brett Lee että Glenn McGrath syöttäneet vastustajan 380 kertaa ulos pelistä.


title: Jaak Salumets

text: Jaak Salumets (s. 30. tammikuuta 1949 Paide) on kilpauransa päättänyt virolainen koripallovalmentaja ja koripalloilija, joka edusti pelaajana Neuvostoliiton maajoukkuetta.


title: Jaak Salumets

text: Pelaajana Salumets voitti Neuvostoliiton maajoukkueessa EM-pronssia Espanjassa 1973.


title: Jaak Salumets

text: Valmentajana Salumets valmensi muun muassa suomalaista Lahden NMKY:tä vuosina 1991–1993. Häntä kaavailtiin 1990-luvun alussa myös Suomen maajoukkueen päävalmentajaksi. Vuosina 1993–1997 Salumets valmensi Viron maajoukkuetta, joka pelasi hänen valmentaja-aikanaan EM-kilpailuissa vuonna 1993, missä Viro sijoittui kuudenneksi.


title: Sojuz TMA-16M

text: Sojuz TMA-16M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 27. maaliskuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-16M

text: Avaruuslennolle osallistuneet toimivat ISS-aseman Retkikunta 43:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2015.


title: Ivan Jedeško

text: Ivan Ivanovitš Jedeško (, , s. 25. maaliskuuta 1945 Stetski [nyk. Hrodnan alueella], Valko-Venäjän SNT) on valkovenäläinen kilpauransa päättänyt koripalloilija, joka edusti kansainvälisellä urallaan Neuvostoliittoa.


title: Ivan Jedeško

text: Jedeško voitti Neuvostoliiton joukkueessa olympiakultaa Münchenissä 1972, olympiapronssia Montréalissa 1976, maailmanmestaruuden vuonna 1974 ja MM-hopeaa vuonna 1978 sekä EM-kilpailuista kultaa vuosina 1971 ja 1979, hopeaa vuonna 1975 ja pronssia vuonna 1973.


title: Yuma Asami

text: Yuma Asami (, s. 24. maaliskuuta 1987 Tokio) on japanilainen näyttelijä, laulaja ja uransa lopettanut .


title: Yuma Asami

text: Asamin aikuisviihdetuotanto syntyi vuosina 2005–2013. Vuonna 2013 uutisoitiin, että Asamilta oli leikattu pitkälle kehittynyt pahanlaatuinen kasvain munasarjasta, ja että häneltä poistettiin leikkauksen yhteydessä kohtu ja munasarjat. Hän sai kemoterapiahoitoa useaan otteeseen leikkauksen jälkeen. Asami tiedotti virallisesti lopettavansa aikuisviihdeuransa keväällä 2015 ja jatkavansa laulajana ja näyttelijänä.


title: Fluffer

text:
Fluffer on henkilö, joka valmistelee pornonäyttelijän kuvausta varten ja voi toimia apulaisena näyttelijälle. Häntä ei näy itse videolla.
Jotkut pornonäyttelijät ovat sanoneet, että flufferit ovat myytti, eikä heitä ole oikeasti olemassa.


title: Vladimir Kondrašin

text: Vladimir Petrovitš Kondrašin (, 14. tammikuuta 1929 Leningrad, Venäjän SFNT – 23. joulukuuta 1999 Pietari, Venäjä) oli Neuvostoliittoa edustanut koripallovalmentaja.


title: Vladimir Kondrašin

text: Kondrašin valmensi Neuvostoliiton joukkueen olympiakultaan Münchenissä 1972, olympiapronssille Montréalissa 1976, maailmanmestaruuteen vuonna 1974 ja EM-mitaleille kolmesti.


title: Vladimir Kondrašin

text: Vuonna 2007 Kondrašin nimettiin FIBA Hall of Fameen.


title: Wasit

text: Wasit (, tai Wassit) on Irakin itäosassa, Bagdadin kaakkoispuolella sijaitseva kuvernoraatti (maakunta). Se kattaa 17 153 neliökilometriä eli noin 3,9 prosenttia Irakin pinta-alasta.


title: Wasit

text: Maakunnan väkiluku oli vuoden 1997 väestönlaskennassa 783 614. Vuonna 2013 asukkaita arvioitiin olevan 1,15 miljoonaa (3,6 % Irakin väestöstä). Väestöstä noin 57,9 prosenttia asui kaupungeissa ja 42,1 prosenttia maaseudulla.


title: Wasit

text: Kuvernoraatti jakautuu kuuteen piirikuntaan:


title: Wasit

text: Kuvernoraatin pääkaupunki on Kut (al-Kūt).


title: HMS Myrmidon (J454)

text: HMS Myrmidon (viirinumerot J454 ja M454) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Myrmidon (J454)

text: Alus tilattiin Torontosta Kanadasta Toronto Ship Building Companylta. Sen köli laskettiin 19. heinäkuuta 1944 ja alus laskettiin vesille 21. lokakuuta. Alus valmistui 9. heinäkuuta 1945.


title: HMS Myrmidon (J454)

text: Alus romutettiin 1958 Briton Ferryssä.


title: HMS Nerissa (J456)

text: HMS Nerissa (viirinumerot J456 ja M456) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Nerissa (J456)

text: Alus tilattiin Torontosta Kanadasta Toronto Ship Building Companylta. Sen köli laskettiin 30. elokuuta 1944 ja alus laskettiin vesille 25. marraskuuta. Alus valmistui 28. elokuuta 1945.


title: HMS Nerissa (J456)

text: Alus romutettiin 1960 Llanellissa.


title: HMS Mystic (J455)

text: HMS Mystic (viirinumerot J455 ja M455) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Mystic (J455)

text: Alus tilattiin Torontosta Kanadasta Toronto Ship Building Companylta. Sen köli laskettiin 9. elokuuta 1944 ja alus laskettiin vesille 11. marraskuuta. Alus valmistui 2. elokuuta 1945.


title: HMS Mystic (J455)

text: Alus romutettiin 1958 Llanellissa.


title: HMS Octavia (J290)

text: HMS Octavia (viirinumero J290) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM333", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Octavia (J290)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM333". Sen köli laskettiin 27. lokakuuta 1942 ja alus laskettiin vesille 31. joulukuuta. Alus valmistui 24. helmikuuta 1944.


title: HMS Octavia (J290)

text: Alus romutettiin 1950 Gatesheadissä.


title: HMS Persian (J347)

text: HMS Persian (viirinumero J347) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM334", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Persian (J347)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM334". Sen köli laskettiin 8. lokakuuta 1942 ja alus laskettiin vesille 22. helmikuuta 1943. Alus valmistui 12. marraskuuta.


title: HMS Persian (J347)

text: Alus palautettiin Yhdysvaltain laivastolle 1946. Se myytiin Kreikalle, joka myi sen edelleen kauppalaivastolle nimellä "Kikiades". Alus oli matkustaja-rahtialuksena Kreikan saaristossa. Vuonna 1954 aluksen moottorit vaihdettiin ja se nimettiin 1958 "Cycladesiksi". Vuonna 1961 alus myytiin ateenalaiselle Kavounides Shipping Companylle, joka nimesi sen "Adriakseksi" ja edelleen "Athiniaksi". Vuonna 1960 alus sai lopulta nimen "Polikos". Kreikan vuoden 1971 merilain mukaan lukuisa joukko vanhoja matkustaja-aluksia kuten "Polikos" poistettiin Kreikan rannikkoliikenteestä. Alus makasi ankkurissa Perzamanlahdella jokusen vuoden ennen romuttamistaan.


title: HMS Postillion (J296)

text: HMS Postillion (viirinumero J296) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM335", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Postillion (J296)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM335". Sen köli laskettiin 17. marraskuuta 1942 ja alus laskettiin vesille 18. maaliskuuta 1943. Alus valmistui 25. marraskuuta.


title: HMS Postillion (J296)

text: Alus palautettiin Yhdysvaltain laivastolle vuonna 1946. Se myytiin 1947 Kreikalle, joka liitti sen laivastoonsa nimellä "Mahitis". Alus upposi maalilaivana vuonna 1984 Kreetalla.


title: HMS Orcadia (J462)

text: HMS Orcadia (viirinumerot J462 ja M462) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Orcadia (J462)

text: Alus tilattiin Kanadasta Port Arthur Shipbuilding Companylta. Sen köli laskettiin 19. marraskuuta 1943 ja alus laskettiin vesille 8. elokuuta 1944. Alus valmistui 11. elokuuta 1945.


title: HMS Orcadia (J462)

text: Alus romutettiin 1958 Briton Ferryssä.


title: Kakkurinlammi (Hämeenkyrö)

text: Kakkurinlammi on Pirkanmaalla Hämeenkyrössä sijaitseva pieni lampi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Kakkurinlammi (Hämeenkyrö)

text: Lähes pyöreän lammen halkaisija on 70 metriä. Järven rannat ovat soistuneita ja ovat osittain puutonta avosuota. Sen rannoille on rakennettu kaksi vapaa-ajan asuntoa, joiden rannat ovat ruopattuja. Asunnoille johtaa tie, joka kiertää lammen. Ympäröivältä suolta johtaa lampeen oja ja toinen oja toimii laskuojana. Se on 1,4 kilometriä pitkä ja laskee Kallioistenselän Taivallahteen. Laskuojalla on pudotusta noin 40 metriä. Lammen luoteispuolella sijaitsee Raimonjärvi.


title: Kahiluodon kartano

text: Kahiluodon kartano on tila Taivassalossa. Kartanoon kuuluivat Iso-Kahiluoto ja Vähä-Kahiluoto, jotka yhdistettiin rälssisäterinä 1600-luvun puolivälissä. Keskiajalla sen omisti Ille-suku. Sen jälkeen kartano periytyi Footangelin ja Starkin suvussa ja oli 1800-luvulla monen suvun omistuksessa, kuten von Knorring ja von Troil.


title: Kahiluodon kartano

text: Kartanon päärakennus valmistui noin 1790, ja sen rakennutti Agneta Eleonora de la Myle. Rakennusvuosi on päätelty sen omistajan F. L. de la Mylen tekemästä vesiväripiirroksesta, joka on signeerattu 1796. Rakennus siirrettiin Seurasaaren ulkomuseoon 1926.


title: Kahiluodon kartano

text: Rakennus noudattaa tuolloin suosittuja Carl Wijnbladhin mallipiirustuksia. Rakennuksen keskiosa on kaksikerroksinen, ja rakennus on kustavilaiseen tapaan symmetrinen. Sisäänkäyntejä on kaksi, mikä oli tuolloin harvinaista. Rakennuksessa on keittiö, kolme salia ja yhdeksän muuta huonetta.


title: Kahiluodon kartano

text: Nykyisin kartanon ruokasaliin ja alakerran kulmasaliin on asennettu Vihdin Olkkalan kartanosta peräisin olevat kangastapetit. Nykyinen kalustus on peräisin eri tahoilta paitsi keittiön avohyllyköt, jotka ovat alkuperäisiä.


title: Kahiluodon kartano

text: Keittiö on sisäänkäynnistä oikealle, ruokasali on keskellä, ja sen kautta on kulku toiselle sivulle, jossa on peräkkäisiä pienempiä huoneita, kuten makuuhuoneet, rouvan- ja herranhuone sekä lastenhuone. Ruokasalin kummaltakin puolelta vievät portaat yläkertaan, jossa keskellä on sali, ja siitä avautuvista ovista pääsee makuuhuoneisiin, förmaakiin ja yläeteisiin.


title: Kahiluodon kartano

text: Rakennus on edustava esimerkki Lounais-Suomen kartanokulttuurista.


title: Ranskan unioni

text: Ranskan yhteisö () oli Ranskan neljännen tasavallan perustuslailla vuonna 1946 perustettu valtiollinen kokonaisuus, jonka muodostivat Ranska ja sen siihenastiset siirtomaat. Vuonna 1958 sen tilalle perustettiin Ranskan yhteisö.


title: Ranskan unioni

text: New Yorkin yliopiston Afrikan historian professori Frederick Cooperin mukaan Ranskan unioni käsitti kuudenlaisia alueita:


title: Ranskan unioni

text: Ranskan unioni perustettiin Ranskan neljännen tasavallan perustuslailla 27. lokakuuta 1946. Sen mukaan Ranskalla ei enää ollut siirtomaita, vaan Ranskan emämaa (), merentakaiset departementit ja merentakaiset territoriot yhdistettiin Ranskan unioniksi, yhdeksi Ranskaksi.


title: Ranskan unioni

text: Unionin tarkoituksena oli "yhtenäistää merentakaiset alueet Suur-Ranskaksi, jota asuttavat Ranskan kansalaiset ja jonka siunauksena on ranskalainen kulttuuri". Sen sijaan, että Brittiläinen imperiumi oli asettanut siirtomaihin paikallishallinnon, joka saattoi luonnollisesti kehittyä erilliseksi hallitukseksi, Ranska halusi muodostaa yhden hallituksen hallitsemaan keskitetysti koko Ranskan unionia.


title: Ranskan unioni

text: Ranskan unionilla oli presidentti, korkea neuvosto () ja yleiskokous (). Presidenttinä toimi Ranskan presidentti. Unionin edustajistoon kuului tasavallan neuvoston, Ranskan kansalliskokouksen sekä merentakaisten territorioiden ja departementtien paikallisten lainsäädäntöelinten edustajia, mutta sillä ei käytännössä ollut mitään valtaa. Korkea neuvosto kokoontuikin vain kolme kertaa, ensimmäisen kerran vuonna 1951.


title: Ranskan unioni

text: Merentakaisilla alueillakin oli edustajistonsa, mutta todellisuudessa kaikki valta pysyi Ranskan parlamentilla ja oli täten hyvin keskitetty. Merentakaisten alueiden omilla edustajistoilla oli vain rajoitetusti valtaa paikallisissa asioissa. Sen sijaan monet merentakaisten territorioiden syntyperäiset asukkaat kohosivat Ranskan emämaassa merkittävään asemaan, jolloin heistä käytettiin nimitystö "evolués" ("kehittyneet").


title: Ranskan unioni

text: Siinä toivossa, että Algeriaan saataisiin rauha, unionin rakennetta uudistettiin 31. tammikuuta 1956. Assimilaatio tavoitteena hylättiin ja territorioille myönnettiin autonomia, joka teki niille mahdollisesti perustaa oman paikallisen hallituksen ja lopulta itsenäistyä. Tämä ei kuitenkaan toteutunut ennen vuotta 1958, jolloin Charles de Gaullen vaikutuksesta säädettiin Ranskan viidennen tasavallan perustuslaki. Silloin Ranskan unioni lakkautettiin ja tilalle perustettiin Ranskan yhteisö, joka oli itsehallinnollisten valtioiden muodostama valtioliitto.


title: Ranskan unioni

text: Seuraavat maat erosivat Ranskan unionista ja itsenäistyivät jo ennen kuin unioni vuonna 1958 lakkautettiin:Lisäksi Ranska luovutti Intialle vuonna 1950 Chandernagorin ja vuonna 1954 muut Intian rannikolla sijainneet alueensa (Pondicherry, Karikal, Mahé, Pondicherry ja Yanao).


title: Hallinnon alaiset piirit

text: Hallinnon alaiset piirit () on hallinnollinen erityisalue Tadžikistanissa. Alueella on 13 piiriä, jotka eivät kuulu mihinkään maakuntaan vaan ovat suoraan hallinnon alaisia. Alueen yhteispinta-ala on 28 600 neliökilometriä ja sen asukasluku on arviolta 1 922 000 (vuonna 2015).


title: Ansamysiinit

text: Ansamysiinit eli ansamakrolidit tai ansamakrolaktaamit ovat ryhmä rakenteellisesti samankaltaisia prokaryoottien ja eräiden kasvien tuottamia sekundääriaineenvaihdunnan tuotteita. Monilla ansamysiineillä on biologista aktiivisuutta ne voivat olla esimerkiksi antibiootteja tai antiviraalisia yhdisteitä ja eräitä tutkitaan myös syöpälääkkeinä. Ansamysiinien rakenteessa on aromaattinen yhdin johon on sitoutunut alifaattinen ketju muodostaen renkaan. Alifaattisen polyketidiketjun eliöt syntetisoivat etikkahaposta tai propaanihaposta. Ansamysiinit ovat saaneet nimensä latinan kielen kahvaa merkisevästä sanasta "ansa". Ansamakrolidit ovat merkittäviä paitsi niiden biologisten ominaisuuksien vuoksi myös niiden kiraalisen alifaattisen ketjun haastavan synteesin vuoksi.


title: Ansamysiinit

text: Ansamysiinit voidaan jakaa kahteen luokkaan niiden aromaattisen ydinosan rakenteen perusteella. Bentsokinoidirakenteisiin ansamysiineihin, joissa on vain yksi aromaattinen rengas kuuluvat muun muassa geldanamysiini, herbimysiinit, makbesiinit, maytansinoidit, mykotrieniinit ja trienomysiinit. Aromaattinen rengas voi olla myös naftaleeniin perustuva naftokinonirengas ja tämän rakenteen sisältäviä ansamysiinejä ovat aktamysiini, ansatiatsiini, awamysiini, diastovarisiinit, halomysiinit, kanglemysiini, naftomysiinit, rifamysiinit, streptovarisiinit ja tolypomysiinit.


title: Rashtin laakso

text: Rashtin laakso on alue Tadžikistanissa. Se sijaitsee Alaivuorten ja Pamirvuoriston välissä, Tadžikistanin keskiosassa. Laaksossa sijaitsee historiallinen Karoteginin alue.


title: Rashtin laakso

text: Alue kärsii toistuvista maanjäristyksistä, lumivyöryistä sekä tulva- ja kuivuuskausista. Se on tärkeä kauttakulkupaikka maan halki, mutta alueen tiestö on huonossa kunnossa ja usein poikki. Rashtin laakso on ollut merkittävä kulkupaikka jo keskiajalla, jolloin osa silkkitien liikenteestä ohjautui laakson kautta. Vaikeakulkuisella alueella on ollut vastarintaa keskushallintoa vastaan Neuvostonliiton romahtamisen jälkeen. Armeija on ottanut siellä ajoittain yhteen paikallisten militanttien kanssa.


title: Rashtin laakso

text: Ulkoasiainministeriö on suositellut välttämään matkustamista Rashtin laakson alueella.


title: Babil

text: Babil () on Irakin keskiosassa, Bagdadin eteläpuolella sijaitseva kuvernoraatti (maakunta). Se kattaa 5 119 neliökilometriä, mikä on 1,2 prosenttia Irakin pinta-alasta.


title: Babil

text: Kuvernoraatin pääkaupunki on Eufratjoen varrella sijaitseva historiallinen Hillan kaupunki. Kuvernoraatti kattaa seudun, jossa muinaisen Mesopotamian Babylonin kaupunki oli. Useissa amerikanenglanniksi kirjoitetuissa teksteissä maakuntaa kutsutaan "Babylonin kuvernoraatiksi" ja esimerkiksi Suomen Maahanmuuttovirasto käyttää sille nimeä Babylonin lääni..


title: Babil

text:
Kuvernoraatin väkiluku oli vuoden 1997 väestönlaskennassa 1 181 751. Vuonna 2013 asukkaita arvioitiin olevan 1,73 miljoonaa. Väestöstä noin 47,2 prosenttia asui kaupungeissa ja 52,8 prosenttia maaseudulla.
Kuvernoraatti jakautuu neljään piirikuntaan:


title: Babil

text: Kuvernoraatin sijainti Eufratin ja Tigrisin seudulla tekee alueen sopivaksi maatalouteen. Siellä kasvatetaan maissia, vehnää, kauraa, hernekasveja ja taatelipalmuja. Puolet viljelyalueesta on kuitenkin kärsinyt kuivuudesta myös 2010-luvulla. Maaperässä on runsaasti öljyä, maakaasua ja mineraaleja. Babilin teollisuus tuottaa tekstiilejä, maatalouskoneita, laitteita ja ajoneuvoja. Kauppaa ja matkailua pidetään kehittämiskelpoisina elinkeinoina.


title: Vahš

text: Vahš (; myös Сурхоб, "Surhob" tai , "Kyzyl-Suu") on joki 786 kilometriä pitkä joki Kirgisiassa ja Tadžikistanissa. Joki saa alkunsa Kirgisian puolelta Alaivuorilta ja laskee Tadžikistaniin Rashtin laakson läpi yhdistyen lopulta Pandžjoen kanssa muodostaen Amudarjan.


title: Vahš

text: Jokeen on rakennettu aikoinaan maailman korkeimman padon asemassa ollut, 300 metriä korkea Norakin pato (Nurekin pato). Vahšiin oli suunnitella vieläkin korkeampi 335-metrinen Rogunin pato vuonna 1976, mutta hanke keskeytyi Neuvostoliiton romahtamiseen. Vuonna 2004 Tadžikistan yritti käynnistää Rogunin patohankkeen uudelleen, mutta suunnitelmat kariutuivat yli vuosikymmeneksi. Patohanketta on vastustanut naapurimaa Uzbekistan, eikä valtiolla ole varaa rakentaa sitä. Maailmanpankki on luvannut arvioida padon ympäristövaikutuksia ja pohtia sen rahoitusta. Rogunin padon uudelleenrakentaminen alkoi vuonna 2016.


title: Aloekuitu

text: Aloekuitu on lääkeaaloesta ("Aloe vera") saatavaa luonnonmukaista kuitua, jota käytetään tekstiilien valmistuksessa.


title: Aloekuitu

text: Aloekuitu koostuu lähes kokonaan aaloekasvin lehdistä valmistetusta selluloosasta, minkä lisäksi siihen on lisätty kasvin lehdistä puristettavaa aloegeeliä. Jotta aloekuitua voitaisiin käyttää tekstiiliteollisuudessa, siitä valmistetaan ensin viskoosia. Viskoosiprosessin jälkeen aloekuitu on valmista käytettäväksi tekstiilien valmistuksessa. Aloekuiduista valmistettuihin tekstiileihin sekoitetaan noin 45 % puuvillaa kestävyyden lisäämiseksi.


title: Aloekuitu

text: Aloekuidulla on paljon samoja ominaisuuksia kuin esimerkiksi puuvillalla. Aloekuidun parhaimpia ominaisuuksia on sen hyvä kosteudenimukyky, minkä ansiosta aloekuidusta valmistetut tekstiilit ovat miellyttävän tuntuisia, hengittäviä, eivätkä ne sähköisty. Sen lisäksi aloen erityisominaisuuksiin kuuluu materiaalin pehmeys, joustavuus sekä antibakteerisuus. Aloekuidusta valmistetut vaatteet sopivat myös herkälle ja allergioihin taipuvalle iholle.


title: Aloekuitu

text: Aloekuidusta valmistettuja tekstiilejä on toistaiseksi saatavilla vain rajoitetusti, mutta jo jonkin aikaa on ollut saatavilla tekstiilejä, jotka on käsitelty aloegeelillä. Aloekäsittely kuitenkin kestää vain rajallisen määrän pesukertoja.


title: Dialektinen käyttäytymisterapia

text: Dialektinen käyttäytymisterapia (DKT) on terapiamuoto, joka kehitettiin auttamaan ihmisiä muuttamaan hyödyttömiä ja haitallisia käyttäytymismalleja, esimerkiksi itsetuhoisuutta ja päihteiden väärinkäyttöä. Hoitoon kuuluu muun muassa tietoisuustaitojen opettelua, ahdingon hallintaa sekä tunteiden tunnistamista ja säätelyä. Ajatuksena on, että potilaan tulisi samanaikaisesti oppia hyväksymään itsensä ja tilanteensa sekä työskentelemään aktiivisesti muutoksen eteen. DKT:n lähtöoletus on, että ihmiset tekevät parhaansa pärjätäkseen, mutta heillä on joko puutteelliset taidot tai he eivät osaa oikeaoppisesti käyttää heillä jo olevia taitoja.


title: Dialektinen käyttäytymisterapia

text: DKT on yksi kognitiivisen käyttäytymisterapian muoto, jota alkoi kehittämään 1970-luvun loppupuolella psykologian tutkija Marsha Linehan Washingtonin yliopistosta, kohderyhmänään potilaat jotka kärsivät epävakaasta persoonallisuudesta ja/tai kroonisesta itsetuhoisuudesta. Vaikka tutkimustulokset terapiamuodon toimivuudesta muiden psyykkisten sairauksien hoidossa ovat rajallisia, käytetään sitä lisäksi muun muassa aivovamman, syömishäiriöiden ja mielialahäiriöiden hoidossa. Tuoreet tutkimukset osoittavat siitä olevan hyötyä myös seksuaalisen hyväksikäytön uhreille sekä kemikaaliriippuvuudesta kärsiville.


title: Dialektinen käyttäytymisterapia

text: Linehanin teos "Cognitive-Behavioral Treatment of Borderline Personality Disorder" julkaistiin vuonna 1993. Suomeen hoitomuoto rantautui 2000-luvulla.


title: Dialektinen käyttäytymisterapia

text: Terapiahoidon aloittamisen edellytyksenä ovat sopimusneuvottelut, joissa potilas ja terapeutti sopivat yhteisistä pelisäännöistä. Ainoat lähtökohtaiset edellytykset ovat potilaan sitoutuminen vähentämään itsetuhoista käytöstään, sekä säännöllinen läsnäolo. Neljä perättäistä poisjääntiä joko yksilö- tai taitovalmennustapaamisista johtaa terapian keskeytymiseen. Hoito kestää tyypillisimmin 1–2 vuotta, mutta hoitosopimus tehdään yhdessä terapeutin kanssa sovituksi määräajaksi.


title: Dialektinen käyttäytymisterapia

text:
Terapia koostuu neljästä osa-alueesta:
Potilas ja terapeutti tapaavat viikoittain. Tapaamisen alussa käydään läpi viikon merkittävät tapahtumat, puretaan ne osiin ja pyritään ymmärtämään niitä, tavoitteena kehittää keinoja joilla tulevaisuudessa selvitä vastaavista tilanteista. Apuna käytetään päiväkirjakorttia, johon merkitään muun muassa alakulon ja ahdistuksen määrä, nukutut tunnit ja syödyt lääkkeet.


title: Dialektinen käyttäytymisterapia

text: Potilas osallistuu viikoittain taitovalmennusryhmään, johon kuuluu 8–10 potilasta sekä kaksi työntekijää. Ryhmätapaamiset kestävät puolitoista tuntia, ja niiden aikana on tarkoitus opetella taitoja joilla pärjätä hankalissa tilanteissa. Ryhmä koostuu neljästä jaksosta ja kestää vuoden.


title: Dialektinen käyttäytymisterapia

text: Potilaalla on lisäksi mahdollisuus soittaa yksilöterapeutilleen. Puheluiden tarkoitus on opettaa potilasta pyytämään apua ja valjastamaan uusia taitoja käyttöön arjessa. Terapeutti sopii potilaan kanssa milloin hän on tavoitettavissa.


title: Dialektinen käyttäytymisterapia

text: Myös yksilöterapeutit sekä taitovalmennusryhmän ohjaajat tapaavat keskenään viikoittain ja keskustelevat kunkin potilaan terapian etenemisestä.


title: Maysan

text: Maysan () tai Missan on Irakin itäosassa, Bagdadista kaakkoon sijaitseva kuvernoraatti (maakunta). Siihen kuuluu 16 072 neliökilometriä eli 3,7 prosenttia Irakin pinta-alasta.


title: Maysan

text: Maakunnan väkiluku oli vuoden 1997 väestönlaskennassa 637 126. Vuonna 2013 asukkaita arvioitiin olevan 922 072 (2,9 % Irakin väestöstä). Väestöstä 72,4 prosenttia asui kaupungeissa ja 27,6 prosenttia maaseudulla.


title: Maysan

text: Kuvernoraatti jakautuu kuuteen piirikuntaan:


title: Maysan

text: Kuvernoraatin pääkaupunki on Amara (al-ʿAmāra). Se sijaitsee linnuntietä 305 kilometriä Bagdadista kaakkoon.


title: Maysan

text: Maatalous oli aiemmin keskeisessä asemassa Maysanin kuvernoraatissa mutta sota, levottomuudet ja ympäristömuutokset ovat rapistuttaneet tuotannon perustan. Maakunnan kosteikkoalueet ovat myös kokeneet pitkäkestoisia ympäristömuutoksia, mikä on vaikeuttanut niillä alueilla asuneiden toimeentuloa. Maakunta on keskeistä öljyntuotantoaluetta, ja siellä tuotetaan myös asfalttia ja soraa. Maakunnassa on yli 300 arkeologista kohdetta. Turismia pidetään mahdollisena kehittämiskohteena.


title: Maysan

text: Vuonna 2011 väestöstä 16,4 % oli kansallisen köyhyysrajan alapuolella eli tuli toimeen alle 2,5 dollarilla päivässä. Vuotta 2012 kuvaava alueellinen inhimillisen kehityksen indeksi oli 0,639, mikä oli Irakin alhaisin maakuntatason lukema.


title: Iso Lehmijärvi

text: Iso Lehmijärvi eli Lehmijärvi on Pirkanmaalla Hämeenkyrön Pinsiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.


title: Iso Lehmijärvi

text: Järven pituus on 500 metriä, leveys 400 metriä ja sen pinta-ala on 8,1 hehtaaria. Järvi sijaitsee Paskolamminmaan ja Ketunkivenkankaan välissä Hämeenkankaan Pinsiönharjun eteläpuolella. Osa se rantojen rinteistä ovat jyrkkää hiekkamaata. Ainoa tulo-oja tuo vettä Välisuolta ja järven luusua sijaitsee sen lounaiskärjessä, josta vesi virtaa Niittukorven suon läpi Pinsiönjokeen. Järvellä on 18 vapaa-ajan asuntoa ja kaksi kiinteää asuntoa, jonne pääsee yhdystieltä 13145.


title: Iso Lehmijärvi

text: Järven valuma-alue on hyvin pieni ja järven vesi on peräisin tästä valumasta sekä pohjavedestä, joka on peräisin Pinsiönharjusta.


title: Iso Lehmijärvi

text: Järvi kuuluu Muotialan osakaskunnalle, mutta järveä hoitaa Mahnalan osakaskunta sopimuksen mukaisesti.


title: Iso Lehmijärvi

text: Aiemmin kirkasvetinen järvi on sameutunut ravinteiden ja leväskasvuston seurauksena 1990-luvun alkupuolelta alkaen. Tällöin järvestä katosi rapukanta. Vuonna 1994 tutkimuksissa todettiin ravinteista fosforin ja typen määrien olevan korkeat. Veden fosforipitoisuus vaihteli syvyyden mukaan 10 mikrogrammasta litraa kohti (μg/l) pintavesissä ja 17 μg/l 13 metrin syvyydessä. Typen korkeat määrät johtuivat sinilevien kyvystä yhteyttää typpeä ilmasta. Pohjalla on havaittu happipitoisuuden alenemista. Veden väriluku on 45−50 ja veden näkösyvyys oli vuonna 2005 2,2 metriä.


title: Iso Lehmijärvi

text: Vuonna 1998 suoritettiin järvellä tutkimuksellinen koekalastus. Saaliiksi tuli tavanomaisia kalalajeja: särki, ahven, hauki ja kiiski. Särjen osuus massasta oli 69%.


title: Iso Lehmijärvi

text: Iso Lehmijärven suojeluyhdistys on suorittanut kunnostustoimia. Näistä merkittävimmät ovat olleet hapettoman pohjaveden poispumppaaminen vuodesta 2003 alkaen, roskakalan pyyntiä vuodesta 2003 alkaen ja vesikasvillisuuden poistamista. Vuonna 2010 järveen asennettiin hapetuslaite, joka saa virtaa tuulivoimalasta.


title: Okehamptonin linna

text: Okehamptonin linna on 1000-luvulla rakennettu mäkilinna Devonissa, Englannissa. Domesday bookin kirjoittamisen aikaan vuonna 1086 linna oli Devonin sheriffin omistuksessa.


title: Okehamptonin linna

text: De Courtenayn perhe osallistui ruusujen sotaan ja linna takavarikoitiin. Exeterin markiisi teloitettiin syytettynä juonittelusta kuningas Henrik VIII:a vastaan ja kuninkaan joukot tuhosivat linnaa vuonna 1538. Maisemamaalari J. M. W. Turner ikuisti näyttävät rauniot teoksissaan.


title: Okehamptonin linna

text: Linna sijaitsee harjanteella Okementjoen varrella. Se on rakennettu pääosin paikallisesta kivestä. Noin kahdeksan metriä korkean kukkulan pohjoispuolella sijaitsi esipiha, jossa oli asuinrakennuksia.


title: Poikani Kevin

text: Poikani Kevin ("We Need to Talk About Kevin") on vuonna 2011 ensi-iltansa saanut brittiläis-yhdysvaltalainen elokuva, jonka on ohjannut Lynne Ramsay. Se perustuu Lionel Shriverin samannimiseen romaaniin.


title: Poikani Kevin

text: Elokuva kertoo perheestä, johon kuuluvat vanhemmat ja kaksi lasta. Elokuvassa kuvataan erityisesti perheen äidin Evan (Tilda Swinton) ja Kevin-pojan (Ezra Miller) vaikeaa suhdetta.


title: Poikani Kevin

text: Elokuva esitettiin kilpailusarjassa Cannesin elokuvajuhlilla 2011.


title: Poikani Kevin

text: Elokuvan vastaanotto oli pääasiassa myönteinen. Metacriticissä se on saanut 68/100 pistettä ja Rotten Tomatoes -sivustolla se on luokiteltu 76-prosenttisesti ”tuoreeksi”.


title: Veden ionitulo

text: Veden ionitulo on lauseke, joka on johdettu veden autoprotolyysireaktion tasapainovakion lausekkeesta.


title: Veden ionitulo

text: Veden autoprotolyysin tasapainovakio on:


Veden ionitulo


title: Veden ionitulo

text: Vesi ei ionisoidu kovin voimakkaasti, joten veden konsentraatio on lähes vakio. Se yhdistetään K:n arvoon, ja tätä arvoa merkitään termillä K


title: Veden ionitulo

text: Konsentraation yksikkö on mol/dm eli M.


title: Veden ionitulo

text: Puhtaan veden autoprotolyysireaktiossa syntyvien oksonium- ja hydroksidi-ionien konsentraatiot ovat pienet, koska vain pieni osa vesimolekyyleistä ionisoituu, mutta molempien ionien konsentraatiot ovat luonnollisesti yhtä suuret. Lämpötilassa +25 °C tämä konsentraatio on


title: Veden ionitulo

text: Näistä kaavoista saadaan johdettua veden ionitulon lauseke:


title: Veden ionitulo

text: Ionien konsentraatio ja sen mukaisesti veden ionitulo riippuu kuitenkin voimakkaasti lämpötilasta.


title: Veden ionitulo

text: Kun kerrotaan keskenään hapon happovakio ja sen vastinemäksen emäsvakio, saadaan johdettua ionitulo K.


title: Veden ionitulo

text: Usein käytetään veden ionitulon kymmenkantaista logaritmia pK


title: Veden ionitulo

text: Yhtälö voidaan ilmaista käyttökelpoisemmin seuraavasti pH:n ja pOH:n avulla. Liuoksen happamuuden mittana yleisesti käytetty pH tarkoittaa oksoniumionien pOH taas hydroksidi-ionien konsentraation kymmenkantaista logaritmia.


title: Veden ionitulo

text: pK voidaan muuttaa myös takaisin K:ksi logaritmin laskusääntöjen avulla.


title: Veden ionitulo

text: K_w = {10}^


title: Joutsenon vastaanottokeskus

text: Joutsenon vastaanottokeskus on Maahanmuuttoviraston alainen vastaanottokeskus Lappeenrannassa. Se toimii Konnunsuolla entisen Konnunsuon vankilan tiloissa runsaan 10 kilometrin päässä Joutsenon kirkonkylästä ja runsaan 20 kilometrin päässä Lappeenrannan keskustasta.


title: Joutsenon vastaanottokeskus

text: Keskuksen normaalikapasiteetti on 300 henkilöä, ja se oli vuonna 2014 Suomen suurin. Euroopan pakolaiskriisin myötä Konnunsuolla majoitettavien turvapaikanhakijoiden määrä on vuonna 2015 kasvanut hetkellisesti yli 500:aan. Keskukseen kuuluu myös 30-paikkainen säilöönottoyksikkö, ja keskus vastaa lisäksi ihmiskaupan uhrien auttamisesta valtakunnallisesti. Keskus työllistää noin 55 henkilöä.


title: Joutsenon vastaanottokeskus

text: Joutsenon vastaanottokeskus aloitti toimintansa vuonna 1990 Rauhan sairaalan tiloissa. Vuonna 1993 keskus muutti läheiseen Tiurun sairaalaan ja vuonna 2012 Konnunsuolle.


title: Jerry St. Juste

text: Jeremiah "Jerry" St. Juste (s. 19. lokakuuta 1996 Groningen) on alankomaalainen jalkapalloilija, joka edustaa Eredivisiessä pelaavaa SC Heerenveeniä. Pelipaikaltaan oikeajalkainen St. Juste on keskuspuolustaja. Hänellä on saintkittsnevisiläisiä sukujuuria.


title: Jerry St. Juste

text: St. Juste on SC Heerenveenin kasvatti. Hän debytoi seuran edustusjoukkueen paidassa Eredivisiessä tammikuussa 2015 Vitesseä vastaan. Kaudella 2014-2015 hän pelasi 13 ottelua Eredivisiessä.


title: Jerry St. Juste

text: St. Juste on edustanut Alankomaita alle 18- ja alle 19-vuotiaiden maajoukkuetasolla.


title: HMS Ossory (J463)

text: HMS Ossory (viirinumerot J463 ja M463) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Ossory (J463)

text: Alus tilattiin Kanadasta Port Arthur Shipbuilding Companylta. Sen köli laskettiin 20. marraskuuta 1943 ja alus laskettiin vesille 3. lokakuuta 1944. Alus valmistui 3. lokakuuta 1945.


title: HMS Ossory (J463)

text: Alus romutettiin 1959 Troonissa.


title: Condition Critical

text: Condition Critical on kalifornialaisen heavy metal -yhtye Quiet Riotin studioalbumi. Se julkaistiin 27. heinäkuuta 1984. Esiintyvät artistit ovat Rudy Sarzo, Frankie Banali, Kevin DuBrow ja Carlos Cavazo.


title: HMS Pluto (J446)

text: HMS Pluto (viirinumerot J446 ja M46) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Pluto (J446)

text: Alus tilattiin Kanadasta Port Arthur Shipbuilding Companylta. Sen köli laskettiin 18. tammikuuta 1944 ja alus laskettiin vesille 21. lokakuuta. Alus valmistui 21. lokakuuta 1945.


title: HMS Pluto (J446)

text: Alus romutettiin 1972 Dalmuirissa.


title: Dhi Qar

text: Dhi Qar () tai Thi Qar (Thi-Qar) on Irakin eteläosassa sijaitseva kuvernoraatti (maakunta). Se kattaa 12 900 neliökilometriä eli 3,0 prosenttia Irakin pinta-alasta. Ennen vuotta 1976 alue tunnettiin Muntafiqin kuvernoraattina.


title: Dhi Qar

text: Maakunnan väkiluku oli vuoden 1997 väestönlaskennassa 1 184 796. Vuonna 2013 asukkaita arvioitiin olevan 1 742 852 (5,5 % Irakin väestöstä). Väestöstä 62,9 prosenttia asui kaupungeissa ja 37,1 prosenttia maaseudulla.


title: Dhi Qar

text: Kuvernoraatti jakautuu viiteen piirikuntaan:


title: Dhi Qar

text: Kuvernoraatin pääkaupunki on Nasiriyya (الناصري, Nasiriya, Nassriya, an-Nasiriyya, an-Nāṣiriya). Se sijaitsee Eufratjoen rannalla, linnuntietä noin 305 kilometriä Irakin pääkaupunki Bagdadista eteläkaakkoon.


title: Dhi Qar

text: Kuvernoraatti on eräs Irakin vähiten kehittyneimpiä alueita. Talouselämä pohjautuu paljonti maatalouteen, kuten taatelin, puutarhatuotteiden ja viljan viljelyyn, vesikasvatukseen sekä karjatalouteen. Seudun soiden laajamittainen kuivaus 1980-luvulla muutti suuresti maataloustuotantoa ja elinoloja, mutta kalankasvatus ja riisinviljely ruokkii yhä osan väestöstä. Vuonna 2011 maakunnan asukkaista 37,8 % oli kansallisen köyhyysrajan alapuolella eli tuli toimeen alle 2,5 dollarilla päivässä. Köyhyys keskittyi erityisesti maakunnan pohjoisosiin.


title: Lucky Luke – Daisy Town

text: Lucky Luke – Daisy Town (joskus myös "Lucky Luke Daisy Townissa" tai "Lucky Luke ja Daltonin veljekset") on vuonna 1971 ensi-iltansa saanut "Lucky Luke" -sarjakuviin perustuva ranskalainen animaatioelokuva.


title: Lucky Luke – Daisy Town

text: Elokuvan tarina ilmestyi myöhemmin myös sarjakuvamuodossa, Morrisin piirtämänä.


title: Lucky Luke – Daisy Town

text: Suomen televisiossa elokuva on esitetty vuosina 1999 ja 2004. Se on myös julkaistu VHS-kasetille.


title: Lucky Luke – Daisy Town

text:
Lucky Luke saa töitä vasta rakennetun Daisy Town -kylän sheriffinä, joka vilisee rosvoja. Puhdistettuaan kaupungin pelureista, murhaajista, hevos- ja karjavarkaista saapuvat lännen pahimmat pankkirosvot, Daltonin veljekset, jotka ottavat yhteen Luken kanssa samalla kun ottavat selvää siitä kuka oikeastaan on jengin johtaja.
Alkuperäinen, ranskankielinen roolitus:
Englanninkielinen dubbaus:
Elokuvan alussa ja lopussa soivan tunnuslaulun "I'm poor lonesome cowboy" laulaa Pat Woods.


title: HMS Polaris (J447)

text: HMS Polaris (viirinumerot J447 ja M447) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Polaris (J447)

text: Alus tilattiin Kanadasta Port Arthur Shipbuilding Companylta. Sen köli laskettiin 15. toukokuuta 1944 ja alus laskettiin vesille 3. joulukuuta. Alus valmistui 29. lokakuuta 1945.


title: HMS Polaris (J447)

text: Alus romutettiin vuonna 1956 Briton Ferryssä.


title: HMS Pyrrhus

text: HMS Pyrrhus (viirinumerot J448 ja M448) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Pyrrhus

text: Alus tilattiin Kanadasta Port Arthur Shipbuilding Companylta. Sen köli laskettiin 22. kesäkuuta 1944 ja alus laskettiin vesille 19. toukokuuta 1945. Alus valmistui 31. lokakuuta 1945.


title: HMS Pyrrhus

text: Alus romutettiin 1956 Newportissa.


title: Ohikulkija vain

text: Ohikulkija vain on Matti Louhivuoren kokoelma-albumi vuodelta 2015


title: Toivasjärvi

text: Toivasjärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.


title: Toivasjärvi

text: Järvi on 600 metriä pitkä, 250 metriä leveä ja sen pinta-ala on 9,2 hehtaaria. Siihen laskee vain kolme lyhyttä metsäojaa ja laskuojan luusua on järven luoteiskulmassa. Siitä lähtee suoraksi perattu laskuoja, joka yhtyy 700 metrin jälkeen Blummanojaan. Blummanoja tuo vettä Siperianvuoren eteläpuolelta ja Korpijärveltä. Oja yhtyy Matalusjokeen Ala-Pinsiössä Pinsiönniityllä. Veden viipymä järvessä on keskimäärin 97 vuorokautta. Järven valuma-alue on pääosin metsävaltainen ja karu, mutta järven pohjoisrannalla sijaitsee peltomaata ja asutusta. Eteläpuolella kohoaa Toivasvuori 50 metriä järven vedenpinnan yläpuolelle. Järvelle johtaa Hopeatie, josta pääsee järveä kiertävälle polulle.


title: Toivasjärvi

text: Järven vedenlaatua on tutkittu vuosina 1964 ja 1995. Kummallakin kerralla veden ravinnetaso oli koholla ja sen humuspitoisuus oli suuri. Veden happamuus oli parantunut tutkimuskertojen välillä, mutta ainakin talvella vesi on hapahkoa. Vuonna 1995 vesi oli lievästi sameaa ja ruskeaa. Happikatoa ei esiinny, koska järvi on matala. Vesi soveltui virkistyskäyttöön tyydyttävästi.


title: HMS Prompt (J378)

text: HMS Prompt (viirinumero J378) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Huntsville", mutta siitä luovuttiin jo ennen vesillelaskua ja alus siirrettiin Britannialle.


title: HMS Prompt (J378)

text: Alus tilattiin Torontosta Kanadasta Toronto Ship Building Companylta nimellä "HMCS Huntsville". Sen köli laskettiin 25. marraskuuta 1943 ja alus laskettiin vesille 30. maaliskuuta 1944. Alus valmistui 27. syyskuuta.


title: HMS Prompt (J378)

text: Alus vaurioitui 9. toukokuuta 1945 Ostendessa osuessaan miinaan. Vuonna 1947 alus todettiin korjauskelvottomaksi ja se romutettiin Rainhamissa.


title: HMS Providence (J325)

text: HMS Providence (viirinumerot J325 ja M325) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Forest Hill", mutta siitä luovuttiin jo ennen vesillelaskua ja alus siirrettiin Britannialle.


title: HMS Providence (J325)

text: Alus tilattiin Torontosta Kanadasta Toronto Ship Building Companylta nimellä "HMCS Forest Hill". Sen köli laskettiin 17. huhtikuuta 1943 ja alus laskettiin vesille 27. lokakuuta. Alus valmistui 15. toukokuuta 1944.


title: HMS Providence (J325)

text: Alus romutettiin 1958 Sunderlandissa.


title: HMS Regulus (J327)

text: HMS Regulus (viirinumero J327) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Long Branch", mutta siitä luovuttiin jo ennen vesillelaskua ja alus siirrettiin Britannialle.


title: HMS Regulus (J327)

text: Alus tilattiin Torontosta Kanadasta Toronto Ship Building Companylta nimellä "HMCS Long Branch". Sen köli laskettiin 15. huhtikuuta 1943 ja alus laskettiin vesille 18. syyskuuta. Alus valmistui 20. toukokuuta 1944.


title: HMS Regulus (J327)

text: Alus upposi 12. tammikuuta 1945 Korfulla osuttuaan miinaan.


title: Carlos Cavazo

text: Carlos Eric Cavazo (s. 8. heinäkuuta 1957 Mexico City, Meksiko) on yhdysvaltalainen rock-muusikko, jonka instrumentti on sähkökitara. Hän on musisoinut kalifornialaisessa heavy metal, tarkemmin glam rock-yhtye Quiet Riot:ssa vuosina 1982 - 1989 ja pienen tauon jälkeen 1990 - 2003. Cavazon aktiiviura muusikkona alkoi vuonna 1980.


title: HMS Seabear (J333)

text: HMS Seabear (viirinumerot J333 ja M333) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS St. Thomas", mutta siitä luovuttiin jo ennen vesillelaskua ja alus siirrettiin Britannialle.


title: HMS Seabear (J333)

text: Alus tilattiin Torontosta Kanadasta Toronto Ship Building Companylta nimellä "HMCS St. Thomas". Sen köli laskettiin 12. heinäkuuta 1943 ja alus laskettiin vesille 6. marraskuuta. Alus valmistui 22. kesäkuuta 1944.


title: HMS Seabear (J333)

text: Alus romutettiin 1958 Prestonissa.


title: HMS Serene (J354)

text: HMS Leaside (viirinumerot J354 ja M354) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Leaside", mutta siitä luovuttiin jo ennen vesillelaskua ja alus siirrettiin Britannialle.


title: HMS Serene (J354)

text: Alus tilattiin Torontosta Kanadasta Toronto Ship Building Companylta nimellä "HMCS Leaside". Sen köli laskettiin 19. heinäkuuta 1943 ja alus laskettiin vesille 18. lokakuuta. Alus valmistui 14. syyskuuta 1944.


title: HMS Serene (J354)

text: Alus romutettiin vuonna 1959 Llanellissa.


title: HMS Rosamund

text: HMS Rosamund (viirinumero J439) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Rosamund

text: Alus tilattiin Torontosta Kanadasta Collingwood Shipyardsilta. Sen köli laskettiin 26. huhtikuuta 1944 ja alus laskettiin vesille 20. joulukuuta. Alus valmistui 10. heinäkuuta 1945.


title: HMS Rosamund

text: Alus luovutettiin vuonna 1947 Etelä-Afrikalle, joka liitti sen laivastoonsa nimellä "SAS Bloemfontein". Alus upposi 1967 maalilaivana.


title: HMS Romola (J449)

text: HMS Romola (viirinumerot J449 ja M449) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Romola (J449)

text: Alus tilattiin Torontosta Kanadasta Collingwood Shipyardsilta. Sen köli laskettiin 16. maaliskuuta 1944 ja alus laskettiin vesille 19. toukokuuta. Alus valmistui 3. toukokuuta 1945.


title: HMS Romola (J449)

text: Alus romutettiin 1957 Plymouthissa.


title: HMS Thisbe (J302)

text: HMS Thisbe (viirinumerot J302 ja M302) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM337", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Thisbe (J302)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM337". Sen köli laskettiin 14. joulukuuta 1942 ja alus laskettiin vesille 12. huhtikuuta 1943. Alus valmistui 8. kesäkuuta 1944.


title: HMS Thisbe (J302)

text: Alus romutettiin 1957 Charlestownissa.


title: Olli Juolevi

text: Olli Juolevi (s. 5. toukokuuta 1998 Helsinki) on suomalainen jääkiekkopuolustaja, joka pelaa NHL-joukkue Vancouver Canucksin organisaatiossa. Seura varasi hänet ensimmäisellä kierroksella viidentenä pelaajana ja ensimmäisenä puolustajana. Juolevia on pidetty yhtenä ikäluokkansa lahjakkaimmista suomalaispelaajista Jesse Puljujärven ja Patrik Laineen ohella.


title: Olli Juolevi

text: Juolevi on Itä-Helsingin Kiekon kasvatti. Hän siirtyi nuorempana C-juniorina Jokereihin. Kaudella 2012–2013 Juolevi oli seuran C-nuorten tehokkain puolustaja sekä SM-karsinnoissa tehoilla 6+8=14 että SM-sarjan runkosarjassa tehoilla 10+19=29, joilla hän voitti koko sarjan puolustajien pistepörssin. Kaudella 2013–2014 Juolevi oli B-nuorten SM-sarjan pudotuspelien tehokkain puolustaja ja hän voitti Jokereiden sisäisen syöttöpörssin tehoilla 1+8=9. Kausi päättyi B-nuorten Suomenmestaruuteen. Juolevi palkittiin kauden päätteeksi B-nuorten SM-sarjan parhaana puolustajana Pekka Marjamäki -palkinnolla. Hän pelasi kauden aikana myös vain 15-vuotiaana 11 ottelua Jokereiden A-nuorissa.


title: Olli Juolevi

text: Kaudella 2014–2015 Juolevi teki 16-vuotiaana läpimurtonsa A-nuorten SM-liigassa. Hän oli Jokereiden tehokkain puolustaja tehoilla 6+26=32, joilla Juolevi jakoi sarjan puolustajien pistepörssin seitsemännen sijan Lukon Aleksi Saarisen ja HPK:n Matias Haarasen kanssa. Hänet valittiin A-nuorten SM-liigan marraskuun 2014 kuukauden tulokaspelaajaksi. Juolevin kausi päättyi kuitenkin viiden playoff-ottelun jälkeen polvivammaan. Hänet palkittiin kauden päätteeksi A-nuorten SM-liigan parhaana puolustajana Reijo Ruotsalainen -palkinnolla, parhaana tulokkaana Yrjö Hakala -palkinnolla sekä valittiin ensimmäiseen tähdistökentälliseen.


title: Olli Juolevi

text: Kesäkuussa 2016 Jokereiden KHL-joukkue kiinnitti Juolevin. Samana kesänä London Knights varasi hänet 45. pelaajana . Juolevi siirtyi joukkueeseen kaudeksi 2015–2016. Hän oli Knightsin tehokkain puolustaja tehoilla 9+33=42. Kevään 2016 pudotuspeleissä Juolevi teki 18 ottelussa tehot 3+11=14. Hän voitti kauden päätteeksi OHL:n mestaruuden, J. Ross Robertson Cupin. Juolevi valittiin liigan kolmanteen tähdistökentälliseen ja tulokkaiden toiseen tähdistökentälliseen. Hän oli myös Memorial Cup -lopputurnauksen tehokkain puolustaja seitsemällä syöttöpisteellään. Knights voitti turnauksen, ja Juolevista tuli kaikkien aikojen kolmas Memorial Cupin voittanut suomalaispelaaja vuonna 1979 mestaruuden voittaneiden Anssi Melametsän ja Veli-Pekka Kinnusen jälkeen. Hänet valittiin turnauksen tähdistökentälliseen. Juolevi pelasi kauden aikana myös CHL Top Prospects Gamessa.